[]

บริษัท โกลบอล คอนเน็คชั่นส์ จำกัด (มหาชน)

GLOBAL CONNECTIONS PUBLIC COMPANY LIMITED

ส่วนที่ 1

การประกอบธุรกิจ

นโยบายและภาพรวมการประกอบธุรกิจ

บริษัท โกลบอล คอนเน็คชั่นส์ จำกัด (มหาชน) (“บริษัท”)
เป็นตัวแทนจำหน่ายวัตถุดิบที่เกี่ยวเนื่องกับพลาสติกและปิโตรเคมี
รวมถึงสารเติมแต่งที่ใช้ในกระบวนการแปรรูปผลิตภัณฑ์พลาสติกและปิโตรเคมีอื่นๆ
โดยบริษัทเป็นตัวแทนจัดจำหน่ายสินค้า
ให้กับบริษัทชั้นนำทั้งในด้านกำลังการผลิตและเทคโนโลยีทั้งภายในประเทศและต่างประเทศ
รวมกันกว่า 30 บริษัท อาทิเช่น บริษัท พีทีที โพลิเมอร์ มาร์เก็ตติ้ง จำกัด (PTTPM) บริษัทในกลุ่ม
ปตท. ดำเนินธุรกิจทางการตลาด และจัดจำหน่ายผลิตภัณฑ์โพลิเมอร์ของกลุ่ม ปตท.
ซึ่งดำเนินธุรกิจพลังงาน และปิโตรเคมีอย่างครบวงจรรายใหญ่ของประเทศไทย
และเป็นผู้นำในภูมิภาคเอเชีย และผู้ผลิตสากลชั้นนำ อาทิ ExxonMobil Chemical, Eastman
Chemical, DuPont Performance Polymers, และ Chi Mei Corporation เป็นต้น
ซึ่งบริษัทถือเป็นบริษัทไทยที่เป็นตัวแทนจำหน่ายของบริษัทผู้ผลิตเม็ดพลาสติก สารเติมแต่ง
และเคมีภัณฑ์ที่เกี่ยวเนื่องกับอุตสาหกรรมพลาสติกและปิโตรเคมีที่หลากหลายที่สุดในประเทศไทย

บริษัทก่อตั้งขึ้นเมื่อ วันที่ 27 กันยายน 2537 ด้วยทุนจดทะเบียน 2 ล้านบาท
โดยเริ่มดำเนินการเชิงพาณิชย์ในวันที่ 1 เมษายน 2538
โดยกลุ่มผู้ก่อตั้งที่มีประสบการณ์ในอุตสาหกรรมพลาสติกจนถึงปัจจุบันมากกว่า 20 ปี
ด้วยประสบการณ์ของทีมผู้บริหารเป็นส่วนสำคัญที่ทำให้บริษัทมีผลกำไรอย่างต่อเนื่อง โดยในปี 2556
บริษัทมียอดขายมูลค่า 3,159 ล้านบาท และกำไรสุทธิประมาณ 70 ล้านบาท โดยมียอดขาย
และกำไรลดลงจากปีก่อนร้อยละ 14.63 และ 8.26 ตามลำดับ
เป็นผลสืบเนื่องจากการเปลี่ยนแปลงการเป็นตัวแทนจำหน่ายของซัพพลายเออร์หลักช่วงกลางปี 2555
ประกอบกับในไตรมาส 3 ซัพพลายเออร์หลักรายใหม่ ได้แก่ กลุ่ม ปตท.
ประสบปัญหาด้านเทคนิคจนต้องหยุดการผลิต ส่งผลกระทบต่อการจัดหาสินค้าของบริษัท
และต้องมีการนำเข้าสินค้าจากต่างประเทศเพื่อทดแทน

  []

  ที่มา : บริษัท

  หมายเหตุ จากแผนภาพข้างต้น บริษัทมียอดขายในปี 2552 ลดลง ร้อยละ 22.4 จาก 3,427
  ล้านบาทในปี 2551 มาเป็น 2,661 ล้านบาทในปี 2552
  สาเหตุเนื่องจากภาวะเศรษฐกิจของสหรัฐอเมริกาที่ชะลอตัวลง
  ประกอบกับราคาสินค้าที่ลดลงตามความผันผวนของราคาน้ำมัน
  และสำหรับยอดขายที่ลดลงต่อเนื่องในปี 2555-2556
  เหตุผลส่วนหนึ่งเกิดจากการเปลี่ยนแปลงสัญญาการเป็นตัวแทนจำหน่ายในเดือน ก.ค. 55

บริษัทแบ่งหน่วยธุรกิจออกเป็น 3 หน่วยธุรกิจหลัก คือ 1. หน่วยธุรกิจ Commodity polymer 2.
หน่วยธุรกิจ Specialty and engineering polymer และ 3. หน่วยธุรกิจ Specialty
chemical and Intermediate กล่าวคือ บริษัทมีสินค้าครอบคลุมตั้งแต่ Commodity polymer
ซึ่งเป็นวัตถุดิบพื้นฐานในการแปรรูปสินค้าพลาสติกทั่วไป กระทั่ง Specialty and engineering
polymer ซึ่งเป็นเม็ดพลาสติกเกรดพิเศษที่ให้ความแข็งแกร่ง คงทน
และคุณสมบัติอื่นที่เหมาะสมกับงานด้านอุตสาหกรรม
จนถึงสารเติมแต่งชนิดพิเศษที่เป็นสินค้าที่สร้างมูลค่าเพิ่มให้กับผลิตภัณฑ์
ทำให้ผลิตภัณฑ์ที่ผสมสารเติมแต่ง มีคุณสมบัติพิเศษเพิ่มขึ้น อาทิ ป้องกันการเกิดปฏิกริยา Oxidation
ป้องกันรังสี ป้องกันเชื้อรา แบคทีเรีย ป้องกันการเกิดไฟฟ้าสถิตย์ เป็นต้น
บริษัทเป็นหนึ่งในสองบริษัทไทยที่มีสินค้าในกลุ่มปิโตรเคมีครอบคลุมทั้ง Commodity และ
Specialty product ที่มีขนาดใหญ่ที่สุดในประเทศไทย โดยในปี 2556 บริษัทมีรายได้รวม
3,172 ล้านบาท แบ่งเป็นรายได้จากสินค้า Commodity polymer 1,405 ล้านบาท
รายได้จากสินค้า Specialty & engineering polymer 1,737 ล้านบาท รายได้จาก
Specialty chemical 17 ล้านบาท และรายได้อื่น ๆ 13 ล้านบาท ซึ่งคิดเป็นสัดส่วน ร้อยละ
44.47, 55.00, 0.53 และ 0.30 ของรายได้รวมตามลำดับ

บริษัทมีความเสี่ยงที่สำคัญ ได้แก่ ความเสี่ยงจากหนี้สูญของลูกหนี้การค้า
ความเสี่ยงทางด้านอัตราแลกเปลี่ยน ความเสี่ยงจากเงินทุนหมุนเวียน
ความเสี่ยงจากการผันผวนของราคาสินค้าในตลาดโลก ความเสี่ยงจากการมีกำไรขั้นต้นค่อนข้างต่ำ
เป็นต้น ทั้งนี้บริษัทได้ให้ความสำคัญในการบริหารความเสี่ยงด้านต่างๆ อย่างใกล้ชิด
ดังรายละเอียดที่ได้กล่าวไว้ในเรื่องปัจจัยเสี่ยง

สรุปฐานะการเงิน และผลการดำเนินงาน

2554 2555 2556

ฐานะการเงิน (ล้านบาท)

สินทรัพย์หมุนเวียน 970 983 1,147

สินทรัพย์รวม 1,112 1,129 1,281

หนี้สินหมุนเวียน 707 711 870

หนี้สินรวม 725 726 882

ส่วนของผู้ถือหุ้น 388 403 399

ผลการดำเนินงาน (ล้านบาท)

รายได้จากการขาย 3,786 3,700 3,159

กำไรขั้นต้น 255 233 219

กำไรจากการดำเนินงาน 129 119 105

กำไรสุทธิ 80 76 70

อัตราส่วนทางการเงิน

อัตราผลตอบแทนจากสินทรัพย์ (ร้อยละ) 7.55 6.80 5.80

อัตราผลตอบแทนผู้ถือหุ้น (ร้อยละ) 19.93 19.28 17.44

อัตรากำไรสุทธิ (ร้อยละ) 2.12 2.06 2.21

อัตราส่วนเงินทุนหมุนเวียน (เท่า) 1.37 1.38 1.32

อัตราส่วนหนี้สินต่อส่วนของผู้ถือหุ้น (เท่า) 1.87 1.80 2.21

มูลค่าตามบัญชีต่อหุ้น (บาท) 1.94 2.02 2.00

กำไรต่อหุ้น (บาท) 0.40 0.38 0.35

หมายเหตุ :

จากการนำมาตรฐานการบัญชีฉบับที่ 12 เรื่องภาษีเงินได้มาถือปฏิบัติตั้งแต่วันที่ 1 มกราคม 2556
ซึ่งมีผลกระทบต่อมูลค่าสินทรัพย์รวม ส่วนของผู้ถือหุ้น และกำไรสุทธิของงวดปี 2555
จึงทำให้อัตราส่วนทางการเงินบางรายการของปี 2555
ที่แสดงเปรียบเทียบไว้นั้นไม่ตรงกับที่เคยเปิดเผยไปก่อนหน้านี้

+-----------------------------------------------------------------------+
| นโยบายในการดำเนินงานของบริษัทหรือกลุ่มบริษัทในภาพรวม ตามที่คณะกรรมการบริษัทกำหนด  |
+-----------------------------------------------------------------------+

วิสัยทัศน์ 

บริษัทมีเป้าหมาย ทำให้บริษัทเป็นองค์กรที่มีการเติบโตอย่างยั่งยืน ด้วยผลกำไรที่มั่นคง
ภายใต้การบริหารจัดการที่มีธรรมาภิบาล และพัฒนาบุคลากรอย่างต่อเนื่อง
ได้กำหนดวิสัยทัศน์ในการดำเนินธุรกิจดังนี้

วิสัยทัศน์ :
บริษัทมุ่งมั่นที่จะเป็นพันธมิตร/คู่คิดที่ดีที่สุดในการมีส่วนร่วมในการสร้างสรรค์รูปแบบการดำเนินธุรกิจที่
ก่อให้เกิดประโยชน์สูงสุดกับทุกฝ่าย และการให้บริการที่ดีเลิศในการจัดหาวัตถุดิบสินค้าอุตสาหกรรม

Vision : Your best partner for solution and service in industrial raw
material supply

บริษัทไม่ได้ทำหน้าที่เป็นตัวแทนจำหน่ายเพียงอย่างเดียว
แต่บริษัทมีเป้าหมายในการเป็นตัวแทนจำหน่าย ที่ให้บริการลูกค้าได้ครบวงจร
รวมทั้งเป็นศูนย์รวมความรู้และเทคโนโลยีล่าสุดจากผู้ผลิตชั้นนำของโลก
จึงทำให้สามารถให้คำปรึกษาทางวิชาการที่เป็นประโยชน์แก่ลูกค้าในด้านการผลิต
และเชื่อมโยงต่อไปถึงด้านการตลาด นอกจากนี้บริษัทถือหลักพันธมิตรในการทำธุรกิจกับลูกค้า ผู้ผลิต
และสถาบันการเงินที่เน้นการเกื้อกูลกันเพื่อการค้าในระยะยาว
โดยได้กำหนดแนวทางและเป้าหมายไว้ดังนี้

เป้าหมายการดำเนินธุรกิจ

-   รักษาการเติบโตที่ยั่งยืน ทั้งในส่วนของยอดขายและกำไรสุทธิจากฐานธุรกิจปัจจุบัน
    ให้มีการเติบโตโดยเฉลี่ยทั้งทางด้านยอดขาย และกำไรในอัตราประมาณร้อยละ 10-15 ต่อปี

-   ดำเนินธุรกิจเยี่ยงผู้ประกอบวิชาชีพ (Professional) ภายใต้นโยบายกำกับดูแลกิจการที่ดี
    โดยให้ความสำคัญกับผู้มีส่วนได้เสียทุกภาคส่วน

-   ดำเนินธุรกิจบนพื้นฐานการให้ความสำคัญกับการบริหารความเสี่ยงอย่างเป็นระบบ
    โดยเฉพาะความเสี่ยงหลักในเรื่องของหนี้สูญ เป็นต้น

เป้าหมายด้านยอดขายและกำไร

-   ปี 2556
    บริษัทต้องเผชิญกับความท้าทายที่สำคัญทั้งในส่วนของการเปลี่ยนแปลงตัวแทนจำหน่ายสินค้าในกลุ่ม
    Commodity polymer ซึ่งต่อเนื่องมาตั้งแต่กลางปี 2555
    และผลกระทบจากการหยุดการผลิตของซัพพลายเออร์หลักรายใหม่ในไตรมาส 3
    ซึ่งบริษัทมีการปรับตัวกับการเปลี่ยนแปลง
    และบรรเทาผลกระทบโดยการจัดหาสินค้าทดแทนจากซัพพลายเออร์รายอื่นๆ
    ถึงแม้ว่าจะยังไม่สามารถทดแทนได้โดยสมบูรณ์
    แต่บริษัทยังคงมุ่งมั่นในการปรับตัวและพัฒนาเพื่อการเติบโตที่ยั่งยืน โดยปี 2557
    บริษัทตั้งเป้าหมายยอดขายเติบโตจากปี 2556 ประมาณร้อยละ 20
    จากการพัฒนาธุรกิจสำหรับผลิตภัณฑ์ใหม่และขยายตลาดในสินค้าที่สร้างกำไรสูงอย่างต่อเนื่อง

เป้าหมายด้านสินค้า

-   การมุ่งเน้นขยายตลาดสินค้าเกรดพิเศษ
    โดยมีเป้าหมายจะเพิ่มสัดส่วนยอดขายจากสินค้าเกรดพิเศษ
    ซึ่งสามารถเพิ่มมูลค่าให้กับผลิตภัณฑ์ของลูกค้าให้มีคุณภาพสินค้าสูงขึ้น
    กอปรกับส่งผลให้บริษัทมีอัตรากำไรขั้นต้นที่ดีขึ้นด้วย

-   การมีสินค้าที่ครบวงจรจากผู้ผลิตที่มีคุณภาพสินค้าดีที่สุดหรือผู้ผลิตที่มีกำลังการผลิตใหญ่ที่สุดใน 3
    อันดับแรกของโลกไว้ให้บริการลูกค้าอย่างสม่ำเสมอและต่อเนื่องตลอดเวลา

-   เพิ่มชนิดของสินค้า เพื่อส่งเสริมสินค้าที่ปัจจุบันขายอยู่ในบางอุตสาหกรรม

เป้าหมายด้านคู่ค้า

-   เน้นการตอบสนองความต้องการของลูกค้าได้อย่างรวดเร็ว
    ให้ทันกับภาวะการแข่งขันที่เพิ่มสูงขึ้น

-   การสร้างความไว้วางใจกับลูกค้า
    โดยมีนโยบายการขายเสมือนเป็นพันธมิตรกับทั้งซัพพลายเออร์และลูกค้า

-   การสร้างความไว้วางใจและให้ความเคารพต่อผู้มีส่วนได้ส่วนเสียต่อบริษัทในทุกๆ ด้าน

-   การสร้างฐานลูกค้าเดิมให้แน่นแฟ้นยิ่งขึ้น
    และขยายฐานลูกค้าใหม่ในลักษณะพันธมิตรระยะยาวต่อเนื่อง

-   การสร้างความพร้อมในการแข่งขัน
    และสร้างเป้าหมายในการขยายธุรกิจไปยังกลุ่มลูกค้าในระดับภูมิภาค

เป้าหมายด้านบุคลากร

บริษัทตระหนักถึงความสำคัญและมุ่งมั่นที่จะพัฒนาบุคลากรเพื่อการเติบโตของบริษัท
โดยบริษัทกำหนดเป้าหมายด้านบุคลากร ดังนี้

-   บริษัทยึดมั่นในการปฏิบัติตามกฎหมาย และกฎระเบียบเกี่ยวกับการจ้างงาน
    ควบคู่กับนโยบายในการจ้างงานแก่บุคคลทุกคนอย่างเสมอภาค ตั้งแต่การสรรหาตัวบุคคล
    การว่าจ้างเข้าทำงาน การบรรจุเข้าทำงาน การฝึกอบรมและการพัฒนาความสามารถ
    การโอนย้าย การเลื่อนตำแหน่ง การให้ผลตอบแทนและสวัสดิการต่างๆ

-   นโยบายและแผนงานต่างๆ ด้านทรัพยากรบุคคล
    ถูกกำหนดขึ้นมาเพื่อช่วยให้บริษัทสามารถบรรลุเป้าหมายในการประกอบธุรกิจของบริษัท
    ผู้ปฏิบัติงานในสายการบังคับบัญชาทุกระดับ มีหน้าที่ต้องรับผิดชอบในการปฏิบัติตามนโยบายนี้
    โดยมุ่งหวังให้มีบรรยากาศในการทำงาน
    ที่มีความคิดเห็นหลากหลายและมีความเคารพในกันและกัน
    โดยอาศัยความตั้งใจของพนักงานทั้งหมดเป็นสำคัญ

-   บริษัทมีนโยบายที่จะไม่ให้มีคู่สมรสของกรรมการบริษัททำงานในบริษัท
    เพื่อไม่ให้เกิดความขัดแย้งทางผลประโยชน์ (Conflict of Interest)

-   บริษัทมีเจตนารมณ์อย่างยิ่งที่จะดำเนินการดังต่อไปนี้

    -   การพัฒนาแผนการสืบทอด (Succession Plan) ในทุกระดับของการบริหารในองค์กร
        เพื่อเป็นการเสริมสร้างความมั่นคงยั่งยืนขององค์กรในระยะยาว
        และเป็นส่วนหนึ่งเพื่อให้สามารถดำเนินธุรกิจได้อย่างต่อเนื่อง
        เมื่อเกิดเหตุการณ์ไม่คาดคิดที่อาจส่งผลกระทบกับธุรกิจ

    -   การพัฒนาระบบการบริหารจัดการคนเก่ง (Talent Management)
        ให้เป็นอีกเครื่องมือทางการบริหารทรัพยากรบุคคล เพื่อรักษาและบริหารจัดการ
        “คนเก่ง” ที่มีอยู่ให้เกิดประโยชน์ และมีประสิทธิภาพสูงสุด

    -   การพัฒนาบุคลากรที่มีประสิทธิภาพและปลูกฝังให้พนักงานมีความรู้สึกเป็นเจ้าขององค์กร

    -   สร้างโอกาสให้กับบุคลากรในด้านการเพิ่มพูนความรู้ ทักษะ และการแสดงศักยภาพ
        ผ่านงานที่ได้รับมอบหมาย อันจะมีผลต่อความก้าวหน้าในอาชีพ
        และยังสามารถบริการลูกค้าให้ได้รับความพึงพอใจสูงสุดด้วย

    -   สร้างสำนึกให้พนักงานทุกคนตระหนักในการทำงานร่วมกันเป็นทีม
        เพื่อให้ผลการดำเนินงานของบริษัทเป็นไปตามเป้าหมายที่วางไว้

    -   เพิ่มการสื่อสารของพนักงานในทุกระดับ เพื่อก่อให้เกิดความร่วมมือในการดำเนินงาน

    -   การจัดให้มีสวัสดิการที่ดีแก่พนักงาน ได้แก่

        -   ด้านสุขภาพอนามัย ได้แก่ การประกันสุขภาพ
            เพื่อช่วยเหลือแบ่งเบาภาระค่าใช้จ่ายในการรักษาพยาบาลขณะที่เจ็บป่วย
            การลาคลอด ค่าทันตกรรม สถานออกกำลังกาย และเล่นกีฬา
            เพื่อให้พนักงานมีสุขภาพที่แข็งแรง การตรวจสุขภาพประจำปี

        -   ด้านการเงิน ได้แก่ กองทุนสำรองเลี้ยงชีพ ค่าครองชีพ

        -   ด้านสันทนาการ ได้แก่ สังสรรค์พนักงานประจำปี ท่องเที่ยวประจำปี

        -   ด้านอื่นๆ ได้แก่ ทุนการศึกษาในระดับปริญญาโท กิจกรรม Team Building
            การสัมมนาและฝึกอบรมต่างๆ เงินช่วยเหลือต่างๆ อาทิ งานแต่งงาน คลอดบุตร
            งานศพ วันหยุดในวันคล้ายวันเกิด

เป้าหมายด้านซัพพลายเออร์และสถาบันการเงิน

-   การสร้างความสัมพันธ์และความไว้วางใจกับซัพพลายเออร์
    และสถาบันการเงินในลักษณะพันธมิตรระยะยาว โดยเน้นความโปร่งใส เปิดเผยข้อมูลที่ถูกต้อง
    ทันต่อเหตุการณ์

-   ลดต้นทุนและเพิ่มประสิทธิภาพให้ซัพพลายเออร์ในลักษณะการให้บริการของบริษัทแบบครบวงจร
    (Total Outsource Solution) ทั้งด้านการตลาด, การขาย,
    บริการด้านเทคนิคและโลจิสติกส์

-   การร่วมพัฒนาธุรกิจกับซัพพลายเออร์และสถาบันการเงิน เพื่อให้บรรลุเป้าหมายของทั้งสองฝ่าย

กลยุทธ์ในการดำเนินงาน : TEAM

-   Target Oriented : ทำงานอย่างมีเป้าหมาย และมุ่งมั่นเพื่อความสำเร็จนั้น

-   Exposure to Change : ยอมรับการเปลี่ยนแปลง และเปิดรับการปรับเปลี่ยน

-   Alignment through whole Organization :
    มีการทำงานที่สอดประสานซึ่งกันและกันทั่วทั้งองค์กร

-   Mutual Benefit : คำนึงถึงผลประโยชน์ของทุกฝ่าย
    กับมีการแบ่งปันกันอย่างเหมาะสมและทั่วถึง

กลยุทธ์ด้านคู่ค้า

บริษัทดำเนินธุรกิจโดยใช้หลักการพันธมิตรทางธุรกิจ
ยึดถือประโยชน์ระยะยาวเป็นหลักทั้งกับลูกค้าและผู้ผลิต โดยการแนะนำ และให้คำปรึกษาด้านต่างๆ
ที่เป็นประโยชน์กับลูกค้า ขณะเดียวกันก็มีนโยบายพัฒนาสินค้าของผู้ผลิต
ให้เกิดประโยชน์ทั้งสองด้านคือ ทั้งลูกค้าและผู้ผลิต
โดยบริษัทไม่มีนโยบายการซื้อสินค้ากักตุนไว้เพื่อขายราคาแพง
ซึ่งที่ผ่านมาบริษัทได้พิสูจน์ความจริงใจในการเป็นพันธมิตรกับลูกค้าในช่วงวิกฤตที่ผ่านมา
เนื่องจากบริษัทได้ขายสินค้าให้กับลูกค้าเหล่านี้ในราคาที่เป็นธรรมและจัดสรรปริมาณอย่างเหมาะสม
ในกรณีของผู้ผลิต
ส่วนใหญ่บริษัทจะเป็นตัวแทนให้กับผู้ผลิตรายเดียวในหนึ่งผลิตภัณฑ์เพื่อทำให้บริษัทสามารถช่วยทำการตลาดให้กับผู้ผลิตได้อย่างเต็มที่
และเพื่อขจัดปัญหาความขัดแย้งทางผลประโยชน์ที่จะทำให้ผู้ผลิตคลางแคลงใจ
บริษัทดำเนินธุรกิจโดยถือหลักการพันธมิตรเพราะถือหลักว่าการทำธุรกิจให้ประสบความสำเร็จในระยะยาวต้องอาศัยความสำเร็จของทั้งลูกค้าและผู้ผลิต

บริษัทมีนโยบายเป็นผู้ให้บริการครบวงจร (Total Solutions and Service Provider)
กับลูกค้า โดยการให้บริการ value added services กับลูกค้า
การให้บริการไม่เพียงแต่ขายและส่งของให้ลูกค้าเท่านั้น แต่ยังรวมถึงการให้ข้อมูล
และให้คำปรึกษากับลูกค้าในการดำเนินธุรกิจรวมถึงให้ข้อมูลที่เป็นประโยชน์แก่ลูกค้าทั้งด้านเทคโนโลยีและพัฒนาการใหม่ๆ
ในต่างประเทศ เพื่อเพิ่มศักยภาพที่ลูกค้าต้องการ และอีกหนึ่งความแตกต่างคือ
บริษัทได้อาศัยการเป็นพันธมิตรกับสถาบันการเงินในการช่วยแก้ปัญหาสภาพคล่องให้กับลูกค้าที่มีศักยภาพแต่ติดปัญหาทางการเงิน
ทำให้ธุรกิจของลูกค้าและบริษัทสามารถขยายตัวได้ไปพร้อมๆ กัน

กลยุทธ์ด้านสินค้า

บริษัทมีสินค้าที่หลากหลายและมีฐานลูกค้าที่กระจายตัวอยู่ในทุกอุตสาหกรรมทำให้บริษัทมีรายได้ที่ค่อนข้างสม่ำเสมอไม่แปรผันตามฤดูกาล
เนื่องจากไม่ได้พึ่งพาสินค้าชนิดใดชนิดหนึ่งหรือลูกค้ารายใดรายหนึ่งเป็นพิเศษ ในอนาคต
บริษัทจะให้ความสำคัญและเพิ่มรายได้จากสินค้า Specialty
ให้มากขึ้นเนื่องจากสินค้าประเภทนี้เป็นสินค้าที่มีอัตรากำไรขั้นต้นสูง
ตลาดยังมีโอกาสเติบโตได้อีกมาก และสอดคล้องกับบุคลากรของบริษัทที่มีความรู้
และทักษะทางด้านเทคโนโลยี
การเพิ่มรายได้สินค้านี้มากขึ้นจะทำให้ความสามารถในการทำกำไรของบริษัทดีขึ้น
โดยภายใต้ข้อตกลงเขตการค้าเสรีอาเซียน (AFTA)
มีผลทำให้อัตราภาษีนำเข้าสินค้าปิโตรเคมีเข้ามาในประเทศไทยลดลงอย่างต่อเนื่องจนเหลืออัตราร้อยละ
0 ตั้งแต่ 1 มกราคม 2553 รวมถึงประเทศไทยยังได้มีการเจรจาการค้ากับประเทศต่างๆ
เพิ่มเติมในบางหมวดสินค้าที่เกี่ยวข้องกับวัตถุดิบพลาสติกเช่น จีนและเกาหลีใต้ เป็นต้น
ซึ่งผลจากการลดภาษีนำเข้านี้จะทำให้บริษัทสามารถนำเข้าสินค้าจากผู้ผลิตได้ในต้นทุนที่ถูกลง
โดยเฉพาะสินค้าในกลุ่ม Specialty
ซึ่งอาจจะทำให้มีความต้องการจากลูกค้ามากขึ้นและสามารถทำตลาดได้กว้างและหลากหลายยิ่งขึ้น

นอกจากนี้ ในปัจจุบันบริษัทยังได้ทำการวิจัยและพัฒนาสินค้าใหม่ๆ
ที่ตอบสนองความต้องการของลูกค้าได้ดีขึ้น โดยบริษัทเป็นพันธมิตรกับกลุ่ม Compounder
ซึ่งเป็นผู้ผสมสี ผสมวัตถุดิบชนิดต่างๆ เข้าด้วยกันซึ่งมีประมาณ 50 รายในตลาด การเป็นพันธมิตรกับ
Compounder นี้จะทำให้บริษัทเข้าใจความต้องการของลูกค้าได้ดียิ่งขึ้น

กลยุทธ์ด้านบุคลากร

-   บริษัทมีบุคลากรที่มีความสามารถซึ่งเติบโตมาพร้อมกับบริษัทที่ขยายตัวอย่างรวดเร็วและมีความรู้สึกเป็นเจ้าของบริษัท
    บุคลากรส่วนใหญ่จบการศึกษาระดับปริญญาตรีขึ้นไปและมีอายุอยู่ในช่วง 25 – 40 ปี
    ซึ่งพนักงานเหล่านี้เป็นส่วนหนึ่งของกลไกหลักของบริษัทและยังมีอายุงานอีกยาวนานที่จะผลักดันการเติบโตอย่างยั่งยืนของบริษัท

-   บริษัทมีนโยบายในการจัดหาคนที่เหมาะสมกับลักษณะของงาน (Put the Right Man on
    the Right Job)
    โดยจะจัดหาคนที่มีความรู้โดยตรงในสายที่เกี่ยวข้องกับอุตสาหกรรมพลาสติกและปิโตรเคมี
    เพื่อมุ่งไปสู่เป้าหมายของบริษัทที่พยายามให้บริการที่สร้างมูลค่าเพิ่ม (Value added
    services) นั่นคือ ให้คำแนะนำกับลูกค้าในเรื่องที่เกี่ยวข้องกับผลิตภัณฑ์ ซึ่งปัจจุบัน
    พนักงานขายของบริษัทประมาณร้อยละ 87 ของพนักงานขายทั้งหมด
    จบการศึกษาด้านวิศวกรรมเคมี และวิทยาศาสตร์เคมี
    โดยอีกส่วนหนึ่งมาจากสายธุรกิจและการจัดการ
    โดยมีประสบการณ์ที่เกี่ยวข้องกับอุตสาหกรรมพลาสติกและปิโตรเคมี
    อีกทั้งมีการใช้บริการจากผู้ประกอบการภายนอก (outsources)
    บางส่วนในงานที่เกี่ยวกับการบริการสำนักงาน การทำความสะอาด ระบบรักษาความปลอดภัย
    และอำนวยความสะดวกเพื่อให้การปฏิบัติงานมีประสิทธิภาพมากยิ่งขึ้น

-   บริษัทมีนโยบายที่จะพัฒนาความรู้ความสามารถของบุคลากรอย่างต่อเนื่อง
    โดยมีการจัดอบรมภายในองค์กร โดยวิทยากรภายในบริษัท
    และเชิญวิทยากรผู้ทรงคุณวุฒิจากภายนอก ทำให้ได้มีการแลกเปลี่ยนความรู้
    และแบ่งปันประสบการณ์ที่มีคุณค่า และยังได้ความรู้ที่มีประโยชน์เหมาะสมกับองค์กร
    ในขณะเดียวกันยังสนับสนุนให้พนักงานไปอบรมเพิ่มพูนความรู้จากภายนอกอยู่เสมอ
    อีกทั้งมีการส่งพนักงานไปดูงานและฝึกอบรมกับซัพพลายเออร์ที่ต่างประเทศ
    และซัพพลายเออร์เดินทางมาให้ความรู้ถึงบริษัท
    ซึ่งนโยบายนี้เป็นนโยบายที่ทำให้พนักงานมีความรู้ความสามารถเพิ่มขึ้น
    ทำให้สามารถให้บริการลูกค้าได้เป็นอย่างดี
    และแตกต่างอย่างสิ้นเชิงจากตัวแทนจำหน่ายรายอื่นๆ

บริษัทได้อยู่ระหว่างการดำเนินการพัฒนาแผนการสืบทอด (Succession Plan) และ
ระบบการบริหารจัดการคนเก่ง (Talent Management) ในทุกระดับของการบริหารในองค์กร
เพื่อเป็นการเสริมสร้างความมั่นคงยั่งยืนขององค์กร และธุรกิจในระยะยาว

การเปลี่ยนแปลงและพัฒนาการที่สำคัญ 

ลำดับเหตุการณ์ที่สำคัญของบริษัท

  ปี 2537 ก่อตั้งบริษัทขึ้นด้วยทุนจดทะเบียน 2 ล้านบาท ในชื่อ “บริษัท โกลบอล คอนเน็คชั่นส์
  จำกัด” เมื่อวันที่ 27 กันยายน 2537

  ปี 2539 บริษัทได้รับการแต่งตั้งจาก บริษัท เอสซีจี พลาสติกส์ จำกัด (เดิมชื่อ บริษัท ซีซีซี
  ค้าเคมีภัณฑ์ จำกัด) ให้เป็นตัวแทนจำหน่าย
  ซึ่งเป็นการเริ่มต้นการค้ากับกลุ่มปิโตรเคมีของปูนซิเมนต์ไทย
  โดยในขณะนั้นบริษัทยังเป็นตัวแทนจำหน่ายที่มียอดขายเป็นอันดับ 17 ของ บริษัท เอสซีจี
  พลาสติกส์ จำกัด และยังได้รับการแต่งตั้งจาก Eastman Chemical
  ซึ่งเป็นจุดเริ่มต้นของการเป็นตัวแทนจำหน่ายสินค้า เกรดพิเศษ (Specialty Product)
  และการทำการค้ากับบริษัทข้ามชาติ
  หลังจากนั้นก็มีบริษัทระดับโลกหลายรายก็ได้ติดต่อให้บริษัทเป็นตัวแทนจำหน่ายสินค้า
  และบริษัทได้มีการเพิ่มทุนเป็น 10 ล้านบาท

  ปี 2540 บริษัทมีการเพิ่มทุนเป็น 20 ล้านบาท เพื่อรองรับการขยายตัวของบริษัท
  และบริษัทได้รับแต่งตั้งให้เป็นตัวแทนจำหน่ายของ DuPont Engineering Polymers
  (เปลี่ยนเป็น DuPont Performance Polymers ในปัจจุบันนี้) ซึ่งเป็นผู้ผลิตเม็ดพลาสติก
  POLYAMIDE 66 หรือ NYLON 66 ที่ใหญ่ที่สุดในโลก และตัวแทนจำหน่ายของ Chi Mei
  Corporation ผู้ผลิต ABS รายใหญ่ที่สุดของโลก

  ปี 2543 Advanced Elastomer Systems (AES) ซึ่งภายหลังได้ถูกการควบรวมกิจการ โดย
  ExxonMobil ในปี 2545 โดยเป็นผู้ผลิตเม็ดพลาสติก PP
  ผสมยางที่ใหญ่ที่สุดในโลกได้แต่งตั้งให้บริษัทเป็นตัวแทนจำหน่าย
  และบริษัทมีการขยายวงเงินสินเชื่อจาก 3 ธนาคารเป็น 6 ธนาคาร
  ทำให้สามารถขยายฐานลูกค้าได้เป็นจำนวนมาก

  ปี 2546 บริษัทมีการเพิ่มทุนเป็น 100 ล้านบาท
  และย้ายที่ตั้งคลังสินค้ามาอยู่บริเวณที่ตั้งปัจจุบันที่ถนนกิ่งแก้ว
  ซึ่งเป็นที่ตั้งยุทธศาสตร์เนื่องจากอยู่ใกล้ลูกค้า มีความสะดวกรวดเร็ว
  และประหยัดค่าใช้จ่ายในการขนส่งจากแหล่งผลิตในประเทศที่นิคมอุตสาหกรรมมาบตาพุด
  หรือสินค้าที่นำเข้าจากต่างประเทศผ่านทางท่าเรือน้ำลึกแหลมฉบัง
  และบริษัทยังได้รับการแต่งตั้งให้เป็นตัวแทนจำหน่ายจากบริษัท ไทยพลาสติกและเคมีภัณฑ์ จำกัด
  (มหาชน) ผู้ผลิต PVC ที่ใหญ่ที่สุดในอาเซียน

  ปี 2547 บริษัทยังได้รับการแต่งตั้งให้เป็นตัวแทนจำหน่ายจาก ExxonMobil
  ซึ่งเป็นบริษัทที่ผลิตปิโตรเคมีที่ใหญ่ที่สุดในโลก และ Rio Tinto Mineral Asia Pte., Ltd.

  บริษัทได้ย้ายที่ตั้งของสำนักงานใหญ่มาอยู่ที่เดียวกับคลังสินค้าเพื่อให้เกิดความสะดวกรวดเร็วในการดำเนินงาน

  ปี 2548 ทำการจดทะเบียนแปรสภาพ และเปลี่ยนชื่อบริษัทเป็น “บริษัท โกลบอล คอนเน็คชั่นส์
  จำกัด (มหาชน)” เรียบร้อย เมื่อวันที่ 17 มีนาคม 2548

  เพิ่มทุนจดทะเบียนเป็น 200 ล้านบาท เพื่อเสนอขายต่อประชาชน
  โดยบริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  ให้เสนอขายหุ้นต่อประชาชนทั่วไปเมื่อวันที่ 15 พฤศจิกายน 2548

  เมื่อวันที่ 6 ธันวาคม 2548
  ได้เปิดให้มีการซื้อขายหุ้นสามัญของบริษัทในตลาดหลักทรัพย์แห่งประเทศไทยเป็นครั้งแรก
  ในหมวดปิโตรเคมี ภายใต้ชื่อย่อ “GC”

  ปี 2550 - ลงนามร่วมกับ ธนาคารกสิกรไทย จำกัด (มหาชน)
  ในสัญญาการให้การสนับสนุนทางการเงินในโครงการ K – Dealer Financing เมื่อวันที่ 6
  มิถุนายน 2550 โดยธนาคารจะสนับสนุนวงเงินสินเชื่อหมุนเวียนให้กับลูกค้าของบริษัท
  เพื่อความสะดวกและประสิทธิภาพในการบริหารจัดการทางการเงิน

  - ฉลองครบรอบ 10 ปีความสัมพันธ์ในฐานะพันธมิตรทางการค้ากับบริษัท DuPont เมื่อวันที่
  13 กันยายน 2550 ณ โรงแรมสุโขทัย

  ปี 2555 บริษัทยุติบทบาทการเป็นตัวแทนจำหน่ายสินค้าของบริษัท เอสซีจี พลาสติกส์ จำกัด
  ด้วยความเห็นพร้องร่วมกัน ในขณะเดียวกัน ได้จัดหาสินค้าทดแทน
  โดยได้รับการแต่งตั้งเป็นตัวแทนจำหน่ายสินค้าให้กับ บริษัท พีทีที โพลิเมอร์ มาร์เก็ตติ้ง จำกัด
  ซึ่งเป็นบริษัทในเครือของกลุ่ม ปตท. โดยมีผลตั้งแต่วันที่ 1 กรกฎาคม 2555 เป็นต้นมา

  ปี 2556 มีการเปลี่ยนแปลงโครงสร้างกรรมการและการถือหุ้นของผู้ถือหุ้นเดิม โดยคุณศิริ
  ฐิรวัฒนวงศ์ ได้ลาออกจากการเป็นกรรมการบริษัท
  เนื่องจากต้องการเกษียณอายุการทำงานก่อนกำหนด โดยมีผลเมื่อวันที่ 1 ตุลาคม 2556

โครงสร้างการถือหุ้นของกลุ่มบริษัท

  ไม่มี

ความสัมพันธ์กับกลุ่มธุรกิจของผู้ถือหุ้นใหญ่

  ไม่มี

ลักษณะการประกอบธุรกิจ

บริษัท โกลบอล คอนเน็คชั่นส์ จำกัด (มหาชน)
เป็นตัวแทนจำหน่ายวัตถุดิบที่เกี่ยวเนื่องกับพลาสติกและปิโตรเคมี
รวมถึงสารเติมแต่งที่ใช้ในกระบวนการแปรรูปผลิตภัณฑ์พลาสติกและปิโตรเคมีอื่นๆ
โดยบริษัทเป็นผู้จัดจำหน่ายสินค้าให้กับบริษัทชั้นนำทั้งในด้านกำลังการผลิตและเทคโนโลยีทั้งภายในประเทศและต่างประเทศกว่า
30 บริษัท
ซึ่งถือว่าเป็นบริษัทไทยที่เป็นตัวแทนจำหน่ายของบริษัทผู้ผลิตเม็ดพลาสติกและเคมีภัณฑ์ที่เกี่ยวเนื่องกับอุตสาหกรรมพลาสติกและปิโตรเคมีที่มีสินค้าหลากหลายที่สุดในประเทศไทย
(ที่มา: ข้อมูลจากบริษัท)
และซัพพลายเออร์ของบริษัทในประเทศไทยส่วนใหญ่เป็นบริษัทซัพพลายเออร์สินค้าอันดับ 1
ของประเทศไทยในประเภทนั้นๆ
ในส่วนซัพพลายเออร์ในต่างประเทศก็เช่นกันส่วนใหญ่จะเป็นผู้ผลิตที่มีขนาดกำลังการผลิตอยู่ใน 3
อันดับแรกของโลก

บริษัทมีฐานลูกค้าที่เป็นผู้ประกอบการที่เป็นโรงงานแปรรูปพลาสติก ยาง และอื่นๆ
เป็นจำนวนมากกว่า 2,000 ราย ครอบคลุมในหลากหลายอุตสาหกรรม อาทิเช่น
บรรจุภัณฑ์ในรูปแบบต่างๆ บรรจุภัณฑ์อุตสาหกรรม บรรจุภัณฑ์อาหาร
รวมถึงบรรจุภัณฑ์สำหรับเครื่องสำอางค์ และผลิตภัณฑ์ดูแลส่วนบุคคล (Personal Care Product)
ชิ้นส่วนยานยนต์ เครื่องใช้ไฟฟ้า ชิ้นส่วนอุตสาหกรรมอิเล็กทรอนิกส์ ชิ้นส่วนเฟอร์นิเจอร์ เครื่องกีฬา
เครื่องเขียน ของเด็กเล่น เป็นต้น

 โครงสร้างรายได้

  ----------------------- ---------- ------- ---------- ------- ---------- --------
  โครงสร้างรายได้           2554               2555               2556       

                          จำนวนเงิน   ร้อยละ   จำนวนเงิน   ร้อยละ   จำนวนเงิน   ร้อยละ

                          (ล้านบาท)           (ล้านบาท            (ล้านบาท)   

  Commodity polymer       2,416      64      2,041      55      1,405      44

  Specialty and           1,357      36      1,632      44      1,737      55
  engineering polymer                                                      

  Specialty chemical and  13         0       27         1       17         1
  Intermediate                                                             

  รวมรายได้จากการขาย       3,786      100     3,700      100     3,159      100

  รายได้อื่น                 7          0       10         0       13         0

  รวมรายได้ทั้งสิ้น            3,793      100     3,710      100     3,172      100

  อัตราการเติบโตของรายได้    3%                 (2%)               (15%)      
  (%)                                                                      
  ----------------------- ---------- ------- ---------- ------- ---------- --------

หมายเหตุ: รายได้อื่น หมายถึง
รายได้ที่มาจากค่านายหน้ารับจากการติดต่อประสานงานเป็นตัวแทนขายสินค้าให้แก่ซัพพลายเออร์ต่างประเทศ
และดอกเบี้ยรับจากธนาคาร และ กำไรจากอัตราแลกเปลี่ยนเงินตราต่างประเทศ
และกำไรจากการขายสินทรัพย์

+-----------------------------------------------------------------------+
| 1.  ลักษณะของผลิตภัณฑ์และบริการ                                            |
+-----------------------------------------------------------------------+

บทบาทของผู้ประกอบธุรกิจตัวแทนจำหน่าย

เนื่องจากลักษณะการจัดจำหน่ายวัตถุดิบของผู้ผลิตอุตสาหกรรมปิโตรเคมีไปถึงลูกค้า
ซึ่งมีลักษณะกระจายอยู่หลายแห่ง ทำให้บริษัทผู้ผลิตสินค้าในอุตสาหกรรมปิโตรเคมีขนาดใหญ่ส่วนใหญ่
เช่น ExxonMobil Chemical, Eastman Chemical, Chi Mei Corporation
ไม่นิยมกระจายสินค้าด้วยตนเองเนื่องจากต้นทุนในการดำเนินงานจะสูง
และไม่คุ้มค่าต่อการดำเนินการ

ขณะเดียวกันการที่วัตถุดิบในอุตสาหกรรมปิโตรเคมีมีความหลากหลายสูงมาก
ทำให้ผู้ใช้วัตถุดิบมักต้องการวัตถุดิบจากผู้ผลิตหลายราย
ซึ่งหากผู้ใช้วัตถุดิบสั่งซื้อสินค้าจากทางผู้ผลิตโดยตรงจะมีความยุ่งยากเสียเวลา
และมีค่าใช้จ่ายต่อรายการที่สูงมาก
เนื่องจากขาดความประหยัดต่อขนาดรายการระหว่างผู้ผลิตและผู้ใช้วัตถุดิบในกรณีที่ไม่มีตัวแทนจำหน่ายสามารถแสดงได้ดังแผนภาพดังต่อไปนี้

  แผนภาพแสดงรายการที่ปราศจากตัวแทนจำหน่าย

ดังนั้น ตัวแทนจำหน่ายจึงมีความสำคัญที่จะเชื่อมโยงระหว่างผู้ผลิตกับผู้บริโภค
โดยช่วยลดต้นทุนในการจัดจำหน่ายของผู้ผลิตและอำนวยความสะดวกให้กับผู้ใช้วัตถุดิบ นอกจากนี้
ลักษณะพื้นฐานของลูกค้าที่กระจายตัวกับความหลากหลายของวัตถุดิบ
จึงทำให้เกิดช่องว่างที่สามารถเพิ่มมูลค่าจากตัวแทนจำหน่ายที่มีประสิทธิภาพที่จะรวบรวมผลิตภัณฑ์ที่หลากหลายจากผู้ผลิตมากรายไปสู่ผู้ใช้อย่างทั่วถึง
กล่าวได้ว่า ในมุมมองของลูกค้า ผู้ประกอบธุรกิจตัวแทนจำหน่ายนำความหลากหลายของสินค้า
(Economy of scope) มาให้ ในมุมมองของผู้ผลิต ตัวแทนจำหน่ายได้รวบรวมกำลังซื้อ
(Economy of scale) มาให้ แผนภาพต่อไปแสดงถึงบทบาทและประโยชน์ของตัวแทนจำหน่าย

  แผนภาพแสดงรายการในกรณีมีตัวแทนจำหน่าย

ตัวอย่างข้างต้นเปรียบเทียบให้เห็นได้ชัดเจนยิ่งขึ้น
เช่นในกรณีสินค้าอุปโภคบริโภคที่ผู้บริโภคและผู้ผลิตสินค้านิยมซื้อหาและขายสินค้าผ่านห้างซุปเปอร์สโตร์ขนาดใหญ่
เช่น Tesco Lotus, Makro, BigC เป็นต้น

นอกจากนี้ เนื่องจากผู้ผลิตในอุตสาหกรรมปิโตรเคมีที่เป็นผู้ผลิตระดับโลก
จะแต่งตั้งตัวแทนจำหน่ายในประเทศใดประเทศหนึ่งเพียง 1 – 2 ราย ด้วยเหตุนี้
จึงเป็นการยากพอสมควรที่คู่แข่งขันรายใหม่จะเข้ามาสู่ตลาด

บริษัท โกลบอล คอนเน็คชั่นส์ จำกัด (มหาชน) แบ่งธุรกิจ ออกเป็น 3 หน่วยธุรกิจหลัก คือ

1. หน่วยธุรกิจ Commodity polymer

2. หน่วยธุรกิจ Specialty and Engineering Polymer

1.  หน่วยธุรกิจ Specialty Chemical and Intermediate

แผนผังแสดงการจัดโครงสร้างองค์กรตามหน่วยธุรกิจ (Business Unit) และหน่วยธุรกิจย่อย
(Sub Business Unit) สามารถแสดงได้ดังนี้

1.  หน่วยธุรกิจ Commodity Polymer

หน่วยธุรกิจ Commodity polymer
เป็นหน่วยธุรกิจที่ดูแลสินค้าประเภทวัตถุดิบพื้นฐานที่มีความเปลี่ยนแปลงทางด้านราคาสูง
โดยสินค้าประเภทนี้จะเป็นสินค้าที่มีการซื้อขายคล่องตัว ทำให้มีปริมาณและมูลค่าการซื้อขายสูง
โดยมากกว่า 45% ของยอดขายในหน่วยธุรกิจนี้จะอยู่ในรูปเครดิตทางการค้าไม่เกิน 30 วัน
หน่วยธุรกิจ Commodity polymer สามารถแบ่งหน่วยธุรกิจออกเป็น 3 หน่วยธุรกิจย่อย ได้แก่

2.1.1.1 หน่วยธุรกิจย่อยที่ 1 (SBU 1.1) Import commodities ซึ่งจะประกอบด้วย PE,
PP, EVA, PET และสินค้าเกรดพิเศษอื่นๆ ที่นำเข้าจากต่างประเทศ

-   บริษัทเป็นตัวแทนจำหน่ายสินค้าในกลุ่ม PE,PP จากซัพพลายเออร์ในต่างประเทศ
    ซึ่งเป็นเกรดที่ผู้ผลิตในไทยยังไม่สามารถผลิตได้
    หรือผลิตได้แต่คุณภาพไม่ตรงกับความต้องการของลูกค้า หรือเป็นสินค้าที่เป็นเกรดพิเศษอื่นๆ
    ตามความต้องการของลูกค้า นอกจากนี้ทางบริษัทยังได้มีการนำเข้าสินค้าเกรดพิเศษอื่นๆ
    อาทิเช่น EVA, EVOH , OPS Film , Tie resin และ Easy Peel
    เพื่อตอบสนองความต้องการของลูกค้า
    และทางบริษัทยังได้มีบริการจัดหาวัตุดิบให้กับลูกค้าเพื่อนำมาผลิตเป็นสินค้าสำเร็จรูปเพื่อการส่งออก
    โดยทางบริษัทจะได้รับค่าบริการจัดหา (Commission fee) จากผู้ผลิตสินค้าจากต่างประเทศ
    โดยค่าบริการนี้จะแตกต่างจากการเป็นผู้แทนจำหน่ายโดยตรง
    ซึ่งทางบริษัทไม่ต้องรับความเสี่ยงจากการปล่อยสินเชื่อให้กับลูกค้า
    โดยผู้ผลิตจากต่างประเทศจะส่งสินค้าให้กับลูกค้าและเก็บเงินกับทางลูกค้าโดยตรง
    ในขณะที่บริษัทจะทำหน้าที่เพียงเป็นตัวกลางในการประสานงานระหว่างผู้ผลิตต่างประเทศกับลูกค้า

2.1.1.2 หน่วยธุรกิจย่อยที่ 2 (SBU 1.2) Other Commodities

-   หน่วยธุรกิจนี้จะดูแลสินค้าที่ผลิตขึ้นภายในประเทศทุกประเภทที่ไม่ใช่เกรด PE, PP
    โดยซัพพลายเออร์หลักในประเทศคือ บริษัท ไออาร์พีซี โพลีออล จำกัด เป็นสินค้าในกลุ่มของ
    PU ( Polyurethane) ซึ่งอยู่ในรูปของ ของเหลว (Liquid)
    และต้องมีการนำสารตั้งต้นตั้งแต่ 2 ตัวขึ้นไปมาผสมในสูตร โดยสินค้า PU จะจัดอยู่ในกลุ่ม
    Thermosetting ซึ่งจะไม่สามารถนำมา recycle ได้อีก สามารถนำไปใช้ในอุตสาหกรรม
    กลุ่มรองเท้า, เครื่องเย็น ตู้แช่, กลุ่มเฟอร์นิเจอร์ และงานก่อสร้าง

2.1.1.3 หน่วยธุรกิจย่อยที่ 3 (SBU 1.3) Polyolefin ซึ่งจะประกอบด้วย PE, PP
จากผู้ผลิตในประเทศ

-   หน่วยธุรกิจนี้จะดูแลสินค้าที่เป็น Polyethylene, Polypropylene
    ซึ่งเป็นวัตถุดิบส่วนใหญ่ที่ใช้ในอุตสาหกรรมบรรจุภัณฑ์ เช่น ถุงพลาสติก, ขวด, กล่องพลาสติก
    และบรรจุภัณฑ์ อื่น ๆ โดยจะเป็นวัตถุดิบที่ผลิตในประเทศ โดยซัพพลายเออร์ หลักคือ บริษัท
    พีทีที โพลีเมอร์ มาร์เก็ตติ้ง จำกัด (PTTPM) ซึ่งเป็นตัวแทนผู้ผลิตสินค้าเกรด HDPE,
    LLDPE, LDPE และกลุ่มบริษัทที่เป็นพันธมิตร ได้แก่ บริษัท ไออาร์พีซี จำกัด (มหาชน)
    ซึ่งเป็นผู้ผลิตสินค้าในกลุ่ม HDPE, PP HOMO, PP COPO, PP Random และบริษัท เอ็ชเอ็มซี
    โปลีเมอส์ จำกัด จะมีสินค้าเฉพาะ PP ทั้ง PP HOMO, PP COPO, PP RANDOM
    โดยหน่วยธุรกิจย่อยนี้จะเป็นกลุ่มที่มีความผันผวนในเรื่องของราคาค่อนข้างสูง
    ซึ่งยอดขายมากกว่า 60% ของ BU1 จะอยู่ในหน่วยธุรกิจย่อยนี้

-   นอกจากวัตถุดิบพื้นฐานแล้วในกลุ่มผลิตภัณฑ์นี้ยังมีวัตถุดิบเกรดพิเศษ ที่พัฒนาขึ้นสำหรับงานเฉพาะ
    อาทิเช่น DPE กลุ่ม Wire & Cable ที่พัฒนาเกรดเฉพาะเพื่อใช้ในอุตสาหกรรมสายไฟ,
    HDPE กลุ่มงานฝา เป็นการพัฒนา HDPE
    จากเกรดฉีดปกติให้ตอบสนองความต้องการของตลาดน้ำดื่ม
    ที่มีความต้องการคุณสมบัติพิเศษในเรื่องการป้องกันกลิ่นเจือปน หรือการทำหน้าที่เป็น
    barrier, LLDPE กลุ่ม ROTO MOLDING
    ที่พัฒนาสำหรับงานอุตสาหกรรมถังขนาดใหญ่ในอุตสาหกรรมก่อสร้าง, LLDPE C6
    พัฒนาเพื่อเพิ่มความแข็งแรงในการซีลด์ และพัฒนาในเรื่องลดความหนาของ Film เป็นต้น

    1.  หน่วยธุรกิจ Specialty and Engineering Polymer

หน่วยธุรกิจ Specialty and Engineering Polymer
จะดูแลสินค้าในกลุ่มโพลีเมอร์ที่ไม่ได้ครอบคลุมในหน่วยธุรกิจ Commodity polymer
ส่วนใหญ่สินค้าเป็นสินค้าที่มีลักษณะเฉพาะ มีคุณสมบัติแข็งแรง ทนทาน ทนความร้อนและสารเคมี
เหมาะสำหรับการใช้งานในอุตสาหกรรมยานยนต์ อิเล็กทรอนิกส์ เครื่องใช้ไฟฟ้า เป็นต้น
หน่วยธุรกิจ Specialty and Engineering Polymer สามารถแบ่งหน่วยธุรกิจออกเป็น 2
หน่วยธุรกิจย่อย ได้แก่

2.1.2.1 หน่วยธุรกิจย่อยที่ 1 (SBU 2.1) Engineering Products

-   หน่วยธุรกิจย่อยที่ 1 นี้ดูแลสินค้าประเภท พลาสติกวิศวกรรม และ Styrenic Plastic
    โดยพลาสติกแต่ละชนิดในกลุ่มนี้มีคุณสมบัติและการใช้งานที่แตกต่างกันไป ตัวอย่างเช่น
    งานบรรจุภัณฑ์, ส่วนตกแต่งเสื้อผ้า (ไม้แขวนเสื้อ), ของเล่น, ส่วนประกอบรถยนต์,
    ชิ้นส่วนอิเล็กทรอนิกส์ เป็นต้น โดยซัพพลายเออร์ที่บริษัทเป็นตัวแทนจำหน่ายในหน่วยธุรกิจนี้
    ได้แก่

    -   DuPont Performance Polymers เป็นบริษัทเคมีภัณฑ์ชั้นนำของโลก
        ซึ่งมีชื่อเสียงในด้านนวัตกรรมที่ล้ำหน้า และมีความเป็นมากว่า 200 ปี
        โดยเฉพาะเม็ดพลาสติกภายใต้ชื่อการค้า Zytel® (Polyamide หรือ Nylon),
        Delrin® (Polyacetal หรือ POM) 2 ผลิตภัณฑ์นี้ DuPont
        เป็นผู้นำตลาดที่มีกำลังการผลิตสูงอันดับต้น ๆ และมีฐานการผลิตกระจายอยู่ทั่วโลก
        ทั้งยุโรป อเมริกา และเอเชีย ซึ่งฐานการผลิตในภูมิภาคเอเชียอยู่ที่ประเทศสิงคโปร์ จีน
        ไต้หวัน เกาหลี และญี่ปุ่น นอกจากนี้ยังมีสินค้าอีกหลายชนิดที่บริษัท ทำตลาด เช่น Zytel
        HTN® (High Performance Polyamide) CRASTIN® (PBT), HYTREL®
        (TPC-ET), RYNITE® (PET)
        ซึ่งเป็นวัสดุที่ใช้ในการขึ้นรูปชิ้นงานพลาสติกในอุตสาหกรรมหลากหลาย
        บางชนิดทนความร้อนได้สูงมากจึงสามารถใช้ในอุตสาหกรรมยานยนต์, เครื่องใช้ไฟฟ้า,
        อิเล็กทรอนิกส์ และ งานทดแทนโลหะบางประเภทได้ เป็นต้น นอกเหนือจากนี้
        ทางดูปองท์ยังมีผลิตภัณฑ์พลาสติกที่ผลิตขึ้นโดยใช้พืช (Bio-Base) ได้แก่ ข้าวโพด
        เป็นวัตถุดิบตั้งต้น โดยผ่านกระบวนการสังเคราะห์
        เพื่อให้ได้ผลิตภัณฑ์พลาสติกที่ผลิตมาจากพืช
        และได้นำพลาสติกกลุ่มนี้มาทำการผสมกับพลาสติกที่ผลิตจากปิโตรเคมี
        เพื่อเป็นการลดการใช้พลาสติกที่ผลิตจากปิโตรเคมีลงในสัดส่วนที่แตกต่างกันไปเพื่อยังคงคุณสมบัติของผลิตภัณฑ์ที่ดีตามความต้องการของตลาดอยู่
        โดยมีการกำหนดตราสัญลักษณ์สินค้าที่แตกต่างกันไปตามแต่ชนิดของพลาสติกที่ผลิตได้ เช่น
        Hytrel® RS Thermoplastic Elastomers, Sorona® EP Thermoplastic
        Polymers, Zytel® RS Polyamide Polymers เป็นต้น

    -   Chisso Corporation เป็นบริษัทญี่ปุ่นซึ่งชำนาญในการผลิตพลาสติกผสม
        (Compounding Plastic) เช่น พลาสติกที่มีการผสมสารหน่วงการติดไฟ (Flame
        Retardant) ใน Polypropylene (PP),
        พลาสติกเสริมแรงด้วยใยแก้วทั้งขนาดสั้นและยาว (PP ผสม Short และ Long Glass
        Fiber) โดยเฉพาะ PP Long Glass Fiber ซึ่งมีคุณสมบัติเสริมให้ PP
        มีความแข็งแกร่ง และแข็งแรงมากกว่า PP ทั่วไป
        และสินค้าที่ใช้ทำความสะอาดภายในเครื่องจักรที่ใช้ในการผลิตเมื่อต้องการเปลี่ยนสีหรือชนิดของ
        Polymer โดยมีชื่อทางการค้าว่า “Z Clean”
        ซึ่งเป็นสารทำความสะอาดในกระบอกหลอม (EXTRUDER) ของเครื่องแปรรูปพลาสติก
        โดยจัดจำหน่ายให้กับโรงงานพลาสติกขึ้นรูปทั่วไป

    -   Cabot Plastics ในธุรกิจ แม่สี สีดำ (Black Color Masterbatch)
        และพลาสติกกึ่งนำไฟฟ้า (Conductive Polymer) Cabot Plastics
        มีฐานการผลิตอยู่ในประเทศทางแถบยุโรป จีนและดูไบ
        ซึ่งเป็นโรงงานที่เพิ่งเริ่มเปิดดำเนินการใหม่ในปี 2554 เป็นบริษัทที่ค้นพบขบวนการผลิต
        Carbon Black รายแรกและปัจจุบันยังคงเป็นผู้ผลิตรายใหญ่ที่สุดในโลก
        โดยนอกจากเม็ดสีดำ (Black Masterbatch)
        ที่เป็นสินค้าที่ใช้สำหรับเติมแต่งพลาสติกให้มีสีดำแล้ว Cabot Plastics
        ยังมีพลาสติกกึ่งนำไฟฟ้า (Conductive Polymer)
        ซึ่งเป็นสินค้าเฉพาะในอุตสาหกรรมอิเล็กทรอนิกส์
        และสินค้าที่ต้องการเพิ่มความปลอดภัยด้านการนำไฟฟ้า (Safety Part)
        มีกลุ่มลูกค้าเฉพาะ มีขนาดของธุรกิจไม่ใหญ่มากนัก
        แต่ผู้ที่อยู่ในธุรกิจนี้จะต้องมีความรู้ความเข้าใจเฉพาะสาขานี้อย่างลึกซึ้ง

    -   Chi Mei Corporation ผู้ผลิต ABS รายใหญ่ที่สุดในโลก, อันดับ 2
        ของโลกสำหรับการผลิต SBR และอันดับ 3 ของโลกสำหรับการผลิต Acrylic
        Polymer ในปัจจุบันยังได้ขยายการผลิตไปสู่ Polycarbonate (PC)
        ซึ่งใช้ในงานผลิตแผ่น CD, VCD, Electronics parts, ขวดนม และอื่นๆ
        นอกจากนี้ยังได้เพิ่มสินค้าใหม่ๆ อยู่ตลอดเวลา
        และด้วยภาวะการแข่งขันในตลาดมากขึ้นทางบริษัท Chi Mei
        ยังคงทำการขยายกำลังการผลิต ABS โดยตั้งโรงงานผลิตแห่งใหม่ในประเทศจีน
        ซึ่งจากการที่ประเทศไทยมีสนธิสัญญาการค้าเสรีอาเซียน-จีน
        ส่งผลให้ผู้ประกอบการไทยได้รับประโยชน์จากการยกเว้นภาษีนำเข้าสินค้า ABS
        บางเกรดที่ผลิตจากโรงงานแห่งนี้
        ทำให้ราคาขายสินค้ากลุ่มนี้มีความสามารถในการแข่งขันที่ดีขึ้น

    -   Styron LLC. เป็นบริษัทผู้นำผลิตภัณฑ์เม็ดพลาสติก ลาเท๊กซ์ และยางระดับโลก
        (เดิมคือ บริษัท Dow Chemical Company (“DOW”) บริษัท Styron
        มีความสามารถในด้านของการตลาดและผู้นำด้านเทคโนโลยีที่ล้ำสมัย
        อีกทั้งผลิตภัณฑ์ยังมีความหลากหลายสามารถตอบสนองตรงกับความต้องการของตลาด
        อาทิเช่น MAGNUM^(TM) (ABS), PULSE^(TM) (PC,PC/ABS), INSPIRE^(TM)
        (PP SPECIAL COMPOUND), VELVEX^(TM) (REINFORCED ELASTOMER)
        ซึ่งเป็นวัสดุที่เหมาะสมกับงานขึ้นรูปชิ้นงานพลาสติกในกลุ่มของอุตสาหกรรมยานยนต์,
        เครื่องใช้ไฟฟ้า และอิเล็กทรอนิกส์ เป็นต้น

    -   Denka ผู้ผลิต High Molecular Weight Polystyrene และ SBS ในประเทศญี่ปุ่น
        ซึ่งปัจจุบันได้ขยายกำลังการผลิต High Molecular Weight Polystyrene และ
        SBS มาที่ประเทศสิงคโปร์โดยเริ่มการผลิตเมื่อปลายปี 2549

    -   Styrolution หนึ่งในผู้ผลิต SMMA รายแรกๆ
        ของโลกซึ่งเป็นผู้ผลิตในอุตสาหกรรมปิโตรเคมีรายใหญ่ที่สุดในประเทศแคนาดา
        ปัจจุบันได้ย้ายฐานการผลิตไปประเทศสหรัฐอเมริกา โดยใช้ชื่อทางการค้าว่า “NAS”
        ปัจจุบันบริษัทนำเข้าสินค้าจาก Styrolution มาจำหน่ายในประเทศไทย
        โดยเป็นสินค้าที่สามารถนำไปใช้ได้ในหลายกลุ่ม เช่น เครื่องใช้ไฟฟ้า, เครื่องแต่งกาย
        และเครื่องใช้ในครัวเรือน เป็นต้น

2.1.2.2 หน่วยธุรกิจย่อยที่ 2 (SBU 2.2) Industrial Products

สินค้าในหน่วยธุรกิจนี้แบ่งออกเป็น 5 กลุ่มหลัก คือ

1.  กลุ่มยางสังเคราะห์

2.  กลุ่มพลาสติกกึ่งยาง หรือ Thermoplastic Elastomers (TPEs, TPO, TPVs)

3.  กลุ่มพลาสติกสำหรับกาวร้อน (Hotmelt Adhesive) และปรับปรุงคุณสมบัติในยางสังเคราะห์

4.  กลุ่มพลาสติกใสชนิด Copolyester

5.  กลุ่มแร่ต่างๆ เพื่อใช้สำหรับปรับปรุงคุณสมบัติบางประการในพลาสติก และยาง

โดยบริษัท มีซัพพลายเออร์หลักได้แก่

-   ExxonMobil Chemical เป็นผู้ผลิตปิโตรเลียมและปิโตรเคมีที่ใหญ่ที่สุดในโลก สินค้าในกลุ่ม
    Synthetic Rubber ที่บริษัทดูแล ได้แก่ EPDM และ BUTYL Rubber
    ซึ่งเป็นวัตถุดิบที่นำไปผลิตเป็นชิ้นงานยางที่ใช้ในอุตสาหกรรมก่อสร้าง,
    อุปกรณ์ในเครื่องใช้ไฟฟ้า และ ยานยนต์ ปัจจุบัน ExxonMobil เป็นผู้ผลิต EPDM และ
    BUTYL Rubber ที่มีกำลังการผลิตใหญ่ที่สุดในโลก
    สินค้าในกลุ่มนี้จะถูกจำหน่ายไปยังโรงงานแปรรูปยางสังเคราะห์ ผู้ผลิตยางรถยนต์
    โดยธุรกิจนี้ของ ExxonMobil
    ยังคงเป็นธุรกิจที่มีอนาคตและมีอัตราการเติบโตสูงอย่างต่อเนื่อง

-   ExxonMobil Chemical (ในส่วน Specialty Elastomer - TPV)
    เป็นเม็ดพลาสติกที่มีคุณสมบัติคล้ายยางสังเคราะห์คือ ทนสารเคมี ทนความร้อนได้ดี
    ในขณะที่สามารถทำการขึ้นรูปได้เหมือนพลาสติกทั่วไป ใช้ชื่อทางการค้า SANTOPRENE^(TM)
    นิยมนำไปใช้ในอุตสาหกรรมยานยนต์ เครื่องใช้ไฟฟ้า และสินค้าอุปโภค เช่น
    ยางกันฝุ่นสำหรับรถยนต์ ด้ามจับแปรงสีฟัน เป็นต้น

-   ExxonMobil Chemical (ในส่วน Specialty Elastomer - Plastomer)
    เป็นพลาสติกที่มีคุณสมบัติยืดหยุ่นสูงเป็นกลุ่มใหม่ของ ExxonMobil
    โดยพลาสติกกลุ่มนี้เป็นพลาสติกที่ผลิตโดยใช้เทคโนโลยี Catalyst แบบใหม่ที่เรียกว่า
    Metallocene ทำให้ผลิตสินค้ากลุ่ม Metallocene PE (mPE) และ PP base
    Elastomerโดยมีชื่อทางการค้าว่า EXACT^(TM), EXCEED^(TM), ENABLE^(TM) และ
    VISTAMAXX^(TM) ตามลำดับ ซึ่งสามารถนำมาใช้ปรับปรุงคุณสมบัติของ Polymer ต่างๆ
    ให้มีความอ่อนนุ่ม เหนียว ทนความเย็นดีขึ้น เพิ่มความสามารถในการรับแรงกระแทก
    (Impact Modifier) สินค้าในกลุ่มนี้ก็ยังสามารถใช้ทดแทน EVA และ PVC-Soft
    ได้ในบาง Application อันเนื่องมาจากข้อจำกัดในการกีดกัน PVC
    ในสินค้าส่งออกบางประเภทอีกด้วย นอกจากการนำสินค้ากลุ่มนี้ไปใช้ปรับปรุงคุณสมบัติด้านต่างๆ
    ดังกล่าวแล้ว ทั้ง EXACT^(TM), EXCEED^(TM), ENABLE^(TM) และ VISTAMAXX^(TM)
    ยังสามารถที่จะนำไปใช้งานด้านบรรจุภัณฑ์ได้อีกด้วย เช่น การนำไปผลิตขึ้นรูปฟิล์ม
    โดยใช้พลาสติกกลุ่มนี้ล้วน หรือแม้กระทั่งจะนำไปผสมกับพลาสติกกลุ่ม PE และ PP
    เพื่อให้ได้คุณสมบัติพิเศษตามที่ต้องการได้

-   ExxonMobil Chemical (ในส่วน Adhesive Industrial Business / AIB)
    สินค้าในกลุ่มนี้ เป็นวัตถุดิบหลักที่ใช้ผลิตกาวร้อน (Hot Melt Adhesive)
    ที่ช่วยการยึดติดของงานโดยทำให้กาวละลายด้วยความร้อนแล้วทาลงบนพื้นผิวที่ต้องการจะยึดติดให้อยู่ในลักษณะที่ต้องการ
    สำหรับกาว Hot melt มักจะนำไปใช้ในงานประเภท Packaging, Book Binder,
    Pressure Sensitive Adhesive Tape (PSA) หรือเทปกาว รวมถึง สีทาถนน ซึ่ง
    ExxonMobil Chemical เป็นผู้ผลิตรายใหญ่ที่สุดในโลกทั้ง Hydrocarbon Resin และ
    EVA Copolymer โดยที่บริษัทเป็นตัวแทนจำหน่ายผลิตภัณฑ์ของ บริษัท ExxonMobil
    Chemical ในตลาดนี้แต่เพียงผู้เดียวในประเทศไทย

-   BSTE โรงงานผลิตยางสังเคราะห์ S-SBR (Solution Polymerization
    Styrene-Butadiene Rubber) แห่งแรกในประเทศไทย ที่นิคมอุตสาหกรรมมาบตาพุด
    มีกำลังการผลิตระหว่าง 50,000 - 100,000 ตันต่อปี S-SBR
    ถือได้ว่าเป็นยางสังเคราะห์อีกชนิดหนึ่งที่มีคุณสมบัติพิเศษ
    ส่วนใหญ่นำมาใช้ในการผลิตยางล้อรถยนต์และผลิตภัณฑ์ต่างๆ อีกหลากหลายประเภท
    ปัจจุบันปริมาณความต้องการยางสังเคราะห์ S-SBR ทั่วโลกเพิ่มสูงขึ้นอย่างต่อเนื่อง

-   Eastman Chemical (ในส่วน Transparency Product) Eastman Chemical)
    เดิมเป็นส่วนหนึ่งของ Eastman Kodak โดยสินค้ามี 2 กลุ่มหลัก คือ Copolyester และ
    Cellulose Polymer โดย Copolyester นิยมใช้ในอุตสาหกรรมบรรจุภัณฑ์
    โดยเฉพาะอย่างยิ่งกลุ่มเครื่องสำอาง
    ที่เน้นความใสและรูปลักษณ์ของบรรจุภัณฑ์เป็นพลาสติกที่ได้รับการยอมรับว่าเป็นมิตรกับสิ่งแวดล้อม
    เนื่องจากสามารถใช้สัญลักษณ์รีไซเคิลเบอร์ 1 ได้เหมือน PET
    นอกจากนี้ยังสามารถนำไปใช้ในอุตสาหกรรมเครื่องเขียน เครื่องมือช่าง ในขณะที่
    Cellulose Polymer เป็นพลาสติกที่ผลิตมาจากเยื่อไม้ธรรมชาติ (Bio-Base)
    ตลาดนี้มีคู่แข่งขันน้อยรายโดย Eastman เป็นผู้ผลิตรายหลักในตลาดโลก
    นอกจากสินค้าที่เป็นมิตรต่อสิ่งแวดล้อมข้างต้นแล้ว ปัจจุบัน Eastman Chemical
    ยังคงมีการพัฒนาสินค้าอย่างต่อเนื่องโดยการออกสินค้ากลุ่มใหม่ที่รองรับความต้องการของตลาดโลก
    คือ พลาสติกใส (เหมือนแก้ว) ที่ไม่มีสาร BPA (Bis-Phenol A)
    ในขณะเดียวกันจะต้องมีคุณสมบัติทนความร้อนได้ดีด้วย โดยสินค้าใหม่ของ Eastman
    Chemical นี้ได้ออกสู่ท้องตลาด ภายใต้แบรนด์ “Tritan”
    สำหรับตลาดหลักที่เริ่มนิยมใช้กันอย่างแพร่หลาย โดยเฉพาะสินค้าที่คำนึงถึงเรื่องการปลอดสาร
    BPA (BPA Free) คือ ขวดนมเด็กชนิด BPA-Free, ขวดน้ำดื่มทั่วไป (สำหรับเด็กและ
    ผู้ใหญ่), กล่องบรรจุอาหาร และถังบรรจุน้ำดื่ม เป็นต้น

-   OCV (Thailand) บริษัทในกลุ่มของ OCV Reinforcement Co., LTD
    (เกิดจากการรวมกิจการระหว่าง Owens Corning Australia PTY
    (ประเทศออสเตรเลีย) และ Saint Gobain’s Reinforcement)
    ผู้ผลิตใยแก้วรายใหญ่ที่สุดในโลก (Fiber Glass) มีฐานการผลิตในสหรัฐอเมริกา,
    เกาหลีใต้ และขยายกำลังการผลิตใหม่ที่ประเทศจีน โดย Fiber Glass
    ถือเป็นแร่ใยแก้วที่ใช้ในการเพิ่มคุณสมบัติของพลาสติกหลายประเภท เช่น PP, Nylon, PET,
    PBT, etc. ให้มีคุณสมบัติความแข็งแกร่งมากขึ้น รวมทั้งยังช่วยให้ทนความร้อนดีขึ้นได้อีกด้วย

-   Rio Tinto Mineral จากเดิมที่มีกลุ่มสินค้า Talcum อยู่
    แต่เนื่องจากเกิดการเปลี่ยนแปลงด้านการขายกิจการจึงทำให้ Rio Tinto Mineral
    เหลือเพียงกลุ่มสินค้าเพียงกลุ่มเดียว คือ กลุ่ม Zinc borate สารกลุ่มนี้จัดเป็นแร่กลุ่มหนึ่ง
    ใช้สำหรับปรับปรุงคุณสมบัติพลาสติกในการลดหรือหน่วงการติดไฟและลดการเกิดควันขณะไหม้ได้

  สามารถนำไปใช้ปรับปรุงคุณสมบัติบางประการของทั้งพลาสติกและยาง
  โดยตลาดที่เกี่ยวข้องกับสินค้ากลุ่มนี้ โดยส่วนใหญ่จะเป็น ตลาด Intermediate
  ซึ่งครอบคลุมตั้งแต่ผู้ผลิตเม็ดที่ทำการปรับปรุงคุณสมบัติบางประการเอง,
  บริษัทที่นำเม็ดพลาสติกมาปรับปรุง
  เปลี่ยนแปลงเพื่อให้ได้คุณสมบัติตรงตามความต้องการในการใช้งาน ได้แก่ Masterbatch
  producer , Compounder ถึงแม้ว่าจะมีการเปลี่ยนแปลงภายในของบริษัท Rio Tinto
  Mineral ก็ตาม แต่ในขณะเดียวกัน บริษัทยังคงเป็นตัวแทนจำหน่ายสินค้าให้กับ Rio Tinto
  Mineral ในส่วนของ Zinc borate ได้อย่างต่อเนื่อง

-   Imerys Mineral เป็นกลุ่มธุรกิจเหมืองแร่ Talcum
    ที่เกิดจากการควบรวมกิจการบางส่วนจาก บริษัท Rio Tinto Mineral
    โดยบริษัทเป็นเจ้าของเหมืองแร่หลากหลายชนิด แต่ที่สำคัญมากคือเหมืองแร่ Talcum
    ที่ใหญ่ที่สุดในโลก ซึ่งสามารถนำไปใช้ในอุตสาหกรรมยางและพลาสติก โดย Talcum
    ทำหน้าที่ปรับปรุงคุณสมบัติในพลาสติกหลายชนิดและได้หลายด้านด้วยกัน เช่น
    เพิ่มความแข็งทรงรูป, เพิ่มการทนความร้อน, ช่วยลดการติดกันของผิวฟิล์ม,
    ช่วยลดระยะเวลาขึ้นรูปได้ เป็นต้น
    นอกจากนั้นยังสามารถนำไปปรับปรุงคุณสมบัติของยางธรรมชาติ และยางสังเคราะห์ ได้อีกด้วย
    เช่น เพื่อป้องกันการซึมผ่านของอากาศในยางให้ดีขึ้น ช่วยให้การถอดแบบง่ายขึ้น เป็นต้น

-   Timcal Ltd. เป็นกลุ่มบริษัทผู้ผลิต Graphite และ Carbon เกรดพิเศษ
    โดยมีเทคโนโลยีในการผลิต Graphite & Carbon เป็นของตนเองโดยเฉพาะ
    และเป็นที่รู้จักกันทั่วโลก โดย Timcal Ltd. นี้เป็นส่วนหนึ่งของบริษัทกลุ่ม Imerys
    Mineral ด้วย ซึ่งสินค้ากลุ่มนี้มีการนำมาใช้สำหรับปรับปรุงคุณสมบัติได้ทั้งพลาสติกและยาง
    เพื่อให้คุณสมบัติพลาสติก และยางนั้นมีคุณสมบัติพิเศษ เฉพาะทาง เช่น มีคุณสมบัติกึ่งนำไฟฟ้า
    (Conductive), ทำให้ผิวชิ้นงานลื่นขึ้น (Low Friction), การส่งผ่านความร้อน
    (Thermal Conductive)

-   Thai Synthetic Rubbers Company Limited (TSL) ก่อตั้งขึ้นในประเทศไทยปี ค.ศ.
    1995, เป็นโรงงานผลิตยาง Poly-butadiene โรงงานแรกใน South East Asia
    ด้วยกำลังการผลิต 65,000 ตันต่อปี โดยใช้เทคโนโลยีจาก Ube Industries
    ของประเทศญี่ปุ่น UBE ได้ชื่อว่าเป็นผู้ผลิตรายหลักของโลก โดยเฉพาะอย่างยิ่งกลุ่ม
    High-cis poly-butadiene rubber ชนิด cobalt catalyst
    ซึ่งมีเกรดสินค้าที่หลากหลาย ที่ได้รับการควบคุมคุณภาพด้านต่างๆ ก่อนส่งมือถึงลูกค้า
    รวมทั้งยังมีการพัฒนาสินค้าออกมาอย่างต่อเนื่อง เพื่อให้เหมาะสมต่อความต้องการของตลาด
    เช่น ยางเกรดพิเศษ UBEPOL VCR เป็นต้น.

นอกจากนี้ หน่วยธุรกิจนี้ยังดูแลสินค้าอื่น ๆ อีกด้วย เช่น Butadiene Rubber, Nanoclay,
Silica
ซึ่งการทำธุรกิจสำหรับสินค้าในกลุ่มนี้ยังส่งผลให้เกิดความเข้าใจในภาพรวมและความสัมพันธ์ในอุตสาหกรรมปิโตรเคมีได้ลึกซึ้งยิ่งขึ้น

1.  หน่วยธุรกิจ Specialty Chemicals

หน่วยธุรกิจ Specialty Chemicals จะดูแลสินค้าประเภทสารเติมแต่ง และดูแลสินค้าอื่น ๆ
ในตลาดอุตสาหกรรม ปิโตรเคมี หน่วยธุรกิจ Specialty Chemicals
สามารถแบ่งหน่วยธุรกิจออกเป็น 2 หน่วยธุรกิจย่อย ได้แก่

2.1.3.1 หน่วยธุรกิจย่อยที่ 1 (SBU 3.1) สารเติมแต่ง

  สารเติมแต่ง ( Additives) สินค้าประเภทสารเติมแต่งนี้
  สามารถจำหน่ายให้กับสายการผลิตของบริษัทในอุตสาหกรรมปิโตรเคมี ได้ตั้งแต่
  ผู้ผลิตเม็ดพลาสติก (เรซิ่น) ผู้ผลิตแม่สีที่เรียกกันว่า Masterbatch และ Compounder
  รวมไปถึงผู้แปรรูปผลิตภัณฑ์พลาสติก
  โดยสารเติมแต่งนี้จะใช้ร่วมกับวัตถุดิบของอุตสาหกรรมปิโตรเคมีเพื่อให้สินค้านั้น ๆ
  มีคุณสมบัติพิเศษตามที่ต้องการ ตัวอย่างสินค้า ได้แก่ สารป้องกันการเกิดปฏิกิริยา Oxidation
  (Antioxidant) ของพลาสติก, สารป้องกันรังสี UV (UV Stabilizer),
  สารป้องกันเชื้อราและแบคทีเรีย (Antimicrobial agent), สารป้องกันการเกิดไฟฟ้าสถิตย์
  (Antistatic agent), สารช่วยในการก่อผลึก (Nucleating agent), สารเพิ่มความใส
  (Clarifying agent) และสารเพิ่มความขาว (Optical Brightener) เป็นต้น
  โดยในการทำการตลาดสินค้าในกลุ่มนี้ บริษัทไม่ได้ทำหน้าที่เพียงแต่เป็นผู้กระจายสินค้าเท่านั้น
  แต่ยังทำหน้าที่ทุกขั้นตอนของการพัฒนาตลาด ตั้งแต่ให้ข้อมูลแนะนำ ร่วมทดลอง
  จนสามารถสร้างความต้องการของสินค้าชนิดดังกล่าวขึ้นได้
  ซึ่งทางบริษัทได้ร่วมมือกับซัพพลายเออร์อย่างใกล้ชิดในการให้บริการนี้
  โดยซัพพลายเออร์ในส่วนของสารเติมแต่งมีดังนี้

-   AKZONOBEL POLYMER CHEMICAL BV ซึ่งเป็นบริษัทในกลุ่มของกลุ่ม AkzaNobel
    จากประเทศเนเธอร์แลนด์ โดยที่สินค้าในกลุ่มของ AKZO NOBEL POLYMER CHEMICALS BV
    เป็นสารเติมแต่งประเภทสารป้องกันไฟฟ้าสถิตย์ และสารหล่อลื่น เป็นต้น

-   Milliken Chemical ในส่วนของ Nucleating Agent และ Clarifying Agent :
    เป็นผู้ผลิตสารเติมแต่งที่ปรับปรุงคุณสมบัติของ Polyethylene และ Polypropylene
    ที่ดีที่สุด มีสินค้าที่เกี่ยวข้องกับอุตสาหกรรมหลากหลายประเภท เช่น
    อุตสาหกรรมชุดป้องกันไฟไหม้ อุตสาหกรรมพรม เป็นต้น โดยบริษัทใหญ่ตั้งอยู่ที่ประเทศอเมริกา
    และเป็นบริษัทที่ได้รับการยกย่องให้เป็นบริษัทนายจ้างที่ดีติด 50
    อันดับแรกที่ดีที่สุดของประเทศอเมริกาและแผนกสารเคมีดังกล่าวสนับสนุนลูกค้าทั่วโลก
    จากการวิจัยและพัฒนา (R & D) ตั้งแต่ระดับห้องปฏิบัติการไปยังขั้นการผลิตจริง, ทีม
    Milliken Chemical ทั่วโลกพร้อมที่จะช่วยให้ลูกค้าออกแบบผลิตภัณฑ์ใหม่
    และปรับปรุงผลิตภัณฑ์ที่มีอยู่ ซึ่งสร้างโอกาสที่จะเติบโตในตลาดใหม่โดยการประยุกต์ใช้

  นอกจากนี้บริษัทยังคงคัดสรรสินค้าจากแหล่งต่างๆ ภายนอกประเทศที่เป็นที่เชื่อถือได้
  เพื่อรองรับความต้องการของลูกค้าด้วยแล้วแต่กรณี

2.1.3.2 หน่วยธุรกิจย่อยที่ 2 (SBU 3.2) ตลาดอุตสาหกรรมปิโตรเคมีและ Intermediate

หน่วยธุรกิจนี้จะต่างจากหน่วยธุรกิจย่อยอื่น
โดยหน่วยธุรกิจนี้จะกำหนดขอบเขตของตลาดแล้วจึงพิจารณาสินค้าที่มีศักยภาพ
ต่างจากหน่วยธุรกิจอื่นที่พิจารณาตัวสินค้าเป็นหลัก โดยหน่วยธุรกิจนี้แบ่งตลาดเป็น 2 ส่วน คือ
อุตสาหกรรม ปิโตรเคมี ซึ่งครอบคลุมตั้งแต่โรงกลั่นน้ำมัน Cracker และผู้ผลิตเม็ดพลาสติก
(เรซิ่น) โดยบริษัทจะจัดหาสินค้าให้กับบริษัทในกลุ่มอุตสาหกรรมปิโตรเคมีนี้
ตั้งแต่บริษัทที่อยู่ต้นน้ำจนถึงบริษัทที่อยู่ปลายน้ำ สำหรับ ตลาด Intermediate
ซึ่งผลิตสารตั้งต้นที่เป็นองค์ประกอบหลักของกลุ่ม Downstream
โดยซัพพลายเออร์หลักของสินค้าในกลุ่มนี้คือ Chevron Phillips Chemical
ซึ่งมีสินค้าหลักจะเป็นสารประกอบประเภท Mercaptan ได้แก่

-   Tert-Dodecyl Mercaptan (TDM) ซึ่งเป็นตัว Molecular Weight Modifier สำหรับ
    SBR, ABS, Latex

-   N-Dodecyl Mercaptan (NDDM) เป็นตัว Molecular Weight Modifier
    อีกตัวหนึ่งซึ่งใช้ใน Acrylic Resins, BR, PS

-   N-Octyl Mercaptan (NOM), Molecular Weight Modifier อีกตัวหนึ่งที่ใช้กับงาน
    PMMA

-   Ethyl Mercaptan (EM), สารเติมกลิ่นใน Gas LPG

นอกจากนี้ยังมีสินค้าตัวอื่นๆ เช่น

-   Dimethyl Disulfide (DMDS): สาร Anticoking และ presulfide

-   Sulfolane W: additive extractor for BTX unit

-   2-Mercaptaethanol (BME): Polymerization modifier in acrylic resin
    and Specialty PVC,
    Organo-tin stabilizers for PVC

-   Reference fuel ได้แก่ PRF-isooctane, PRF-n-heptane, PRF-octane blends
    no.80, Toluenen Reference fuel, Cetane cheek Fuels (High and Low, T
    and U)

ตารางแสดงตัวอย่างรายชื่อผลิตภัณฑ์และลักษณะการนำไปใช้งาน

+--------+---------------------------+--------------------------------+
| อักษรย่อ | คำเต็ม                     | ตัวอย่างลักษณะการนำไปใช้งาน        |
+========+===========================+================================+
| PP     | POLYPROPYLENE             | ถุงร้อน, กระสอบ,                 |
|        |                           | เครื่องใช้ในครัวเรือน, เครื่องใช้ไฟฟ้า  |
|        |                           | ชิ้นส่วนในรถยนต์, หลอดกาแฟ,        |
|        |                           | ลังอุตสาหกรรม, เปลือกแบตเตอรี่รถยนต์ |
+--------+---------------------------+--------------------------------+
| PE     | POLYETHYLENE              | ถุงพลาสติก, ฟิล์มหด,               |
|        | (HDPE/LLDPE/LDPE/MDPE)    | บรรจุภัณฑ์ประเภทต่างๆ, ขวด         |
+--------+---------------------------+--------------------------------+
| HDPE   | HIGH DENSITY POLYETHYLENE | เชือก, แหอวน, ขวดบรรจุภัณฑ์,       |
|        |                           | Pallet, ถุงหูหิ้ว, ถัง, ลังอุตสาหกรรม |
+--------+---------------------------+--------------------------------+
| LLDPE  | LINEAR LOW DENSITY        | บรรจุภัณฑ์ชนิดอ่อน เช่น ถุงอุตสาหกรรม  |
|        | POLYETHYLENE              | เครื่องใช้ในครัวเรือน               |
+--------+---------------------------+--------------------------------+
| MDPE   | MEDIUM DENSITY            | ถัง, งานฉีดประเภทต่างๆ            |
|        | POLYETHYLENE              |                                |
+--------+---------------------------+--------------------------------+
| LDPE   | LOW DENSITY POLYETHYLENE  | บรรจุภัณฑ์ชนิดอ่อน เช่น บรรจุภัณฑ์อาหาร |
|        |                           | ถุงซิป                           |
|        |                           |                                |
|        |                           | ฟิล์มหด bubble film              |
+--------+---------------------------+--------------------------------+
| PVC    | POLYVINYL CHLORIDE        | ขวดแชมพู, รองเท้า, หนังเทียม,      |
|        |                           | ชิ้นส่วนงานอุตสาหกรรมประเภทต่างๆ    |
|        |                           | ท่อน้ำชนิดแข็งและอ่อน สายไฟ         |
+--------+---------------------------+--------------------------------+
| PET    | POLYETHYLENE TEREPTHALATE | ขวดน้ำดื่ม, บรรจุภัณฑ์เครื่องสำอาง,    |
|        |                           | บรรจุภัณฑ์แบบแผ่น                  |
+--------+---------------------------+--------------------------------+
| TPC-ET | THERMOPLASTIC POLYETHER   | ชิ้นส่วนรองเท้ากีฬา, ชิ้นส่วนเครื่องกล   |
|        | ESTER ELASTOMER           |                                |
+--------+---------------------------+--------------------------------+
| PCT    | POLYCYCLOHEXAMETHYLENE    | ชิ้นส่วนอิเล็กทรอนิกส์                |
|        | TEREPTHALATE              |                                |
+--------+---------------------------+--------------------------------+
| EPDM   | ETHYLENE PROPYLENE DIENE  | ชิ้นส่วนยานยนต์                    |
|        | MONOMER                   |                                |
+--------+---------------------------+--------------------------------+
| BUTYL  | BUTYL RUBBER              | ชิ้นส่วนยานยนต์, ยางรถยนต์          |
+--------+---------------------------+--------------------------------+
| GPPS   | GENERAL PURPOSE           | เครื่องใช้ในครัวเรือน,              |
|        | POLYSTYRENE               | บรรจุภัณฑ์ใช้แล้วทิ้ง                 |
+--------+---------------------------+--------------------------------+
| HIPS   | HIGH IMPACT POLYSTYRENE   | เครื่องใช้ไฟฟ้า                    |
+--------+---------------------------+--------------------------------+
| SAN    | STYRENE ACRYLONITRILE     | บรรจุภัณฑ์, เครื่องสำอาง, ไฟแช็ค     |
+--------+---------------------------+--------------------------------+
| ABS    | ACRYLONITRILE BUTADIENE   | ชิ้นส่วนยานยนต์, เครื่องใช้ไฟฟ้า,      |
|        | STYRENE                   | อิเล็กทรอนิกส์, ของเล่นเด็ก,         |
|        |                           | หมวกกันน็อค                      |
+--------+---------------------------+--------------------------------+
| TABS   | TRANSPARENT ABS           | ชิ้นส่วนยานยนต์, เครื่องใช้ไฟฟ้า,      |
|        |                           | อิเล็กทรอนิกส์,                    |
|        |                           | ของเล่นเด็กที่มีลักษณะโปร่งแสง        |
+--------+---------------------------+--------------------------------+
| SBS    | STYRENE BUTADIENE STYRENE | ไม้แขวนเสื้อ, แก้วกาแฟชนิดใส        |
+--------+---------------------------+--------------------------------+
| SMMA   | STYRENE                   | เครื่องครัว, รองเท้าแฟชั่น           |
|        | METHYLMATHACRYLATE        |                                |
+--------+---------------------------+--------------------------------+
| PMMA   | ACRYLIC POLYMER           | ไฟท้ายรถยนต์, เครื่องใช้ไฟฟ้า        |
+--------+---------------------------+--------------------------------+
| PPS    | POLYPHENYLENE SULFIDE     | อะไหล่ชิ้นส่วนรถยนต์, อิเล็คทรอนิคส์    |
+--------+---------------------------+--------------------------------+
| HMPS   | HIGH MOLECULAR WEIGHT     | เครื่องครัว                       |
|        | POLYSTYRENE               |                                |
+--------+---------------------------+--------------------------------+

  โครงสร้างบริษัท และบริษัทในเครือ ณ วันที่ 31 ธันวาคม 2555

  บริษัทไม่มีบริษัทย่อยและบริษัทร่วม

+-----------------------------------------------------------------------+
| 2.2 การตลาดและการแข่งขัน                                                |
+-----------------------------------------------------------------------+

2.2.1.กลุ่มลูกค้าเป้าหมาย การจำหน่าย และช่องทางการจำหน่าย

ลักษณะลูกค้าและกลุ่มลูกค้าเป้าหมายของบริษัท

ลูกค้าของบริษัทที่ซื้อขายในปี 2556 มีทั้งหมดกว่า 1,000 ราย
โดยเป็นลูกค้าหลักที่ค้าขายกันเป็นประจำมากกว่า 670 ราย
โดยลูกค้าของบริษัทส่วนใหญ่เป็นลูกค้าที่มีสัดส่วนการซื้อขายแต่ละรายไม่เกินร้อยละ 5
ของยอดขายรวมบริษัท และมูลค่าการซื้อขายลูกค้ารายใหญ่ 10
รายแรกของบริษัทมีสัดส่วนประมาณร้อยละ 20
ของยอดขายรวมบริษัทโดยสามารถแบ่งกลุ่มลูกค้าได้เป็น 3 กลุ่มหลัก คือ

1.  ผู้แปรรูป (converter) เป็นผู้ผลิตซึ่งนำเม็ดพลาสติกและวัตถุดิบอื่น ๆ
    ที่สั่งซื้อจากบริษัทมาแปรรูปเป็นสินค้าสำเร็จรูปที่ใช้ในอุตสาหกรรมต่าง ๆ
    โดยอุตสาหกรรมหลักที่บริษัทขายวัตถุดิบให้ ได้แก่ อุตสาหกรรมบรรจุภัณฑ์ ซึ่งคิดเป็นร้อยละ 70
    – 80 ของยอดขายในกลุ่มนี้ นอกจากนี้ ยังขายวัตถุดิบให้กับบริษัทในอุตสาหกรรมหลากหลาย
    ได้แก่ อุตสาหกรรมยานยนต์ อุตสาหกรรมอิเล็กทรอนิกส์ อุตสาหกรรมเครื่องใช้ในครัวเรือน
    อุตสาหกรรมเครื่องใช้ไฟฟ้า อุตสาหกรรมบรรจุภัณฑ์เครื่องสำอาง อุตสาหกรรมก่อสร้าง
    และอุตสาหกรรมเกษตร เป็นต้น
    ลูกค้ากลุ่มผู้แปรรูปนี้เป็นลูกค้าหลักของบริษัทโดยยอดขายรวมของลูกค้ากลุ่มนี้คิดเป็นประมาณมากกว่าร้อยละ
    90 ของยอดขายทั้งหมดของบริษัทตัวอย่างของบริษัทลูกค้าในกลุ่มผู้แปรรูปนี้ที่เป็นที่รู้จัก
    แต่ไม่ได้เป็นลูกค้ารายใหญ่ของบริษัทได้แก่ บมจ. ศรีไทยซุปเปอร์แวร์, บมจ.
    ที.กรุงไทยอุตสาหกรรม, บมจ. ยูเนี่ยนพลาสติก, กลุ่มบริษัทไทยซัมมิท, บมจ.
    พลาสติกและหีบห่อไทย จำกัด, บมจ. อาปิโก้พลาสติก และบมจ.ปัญจวัฒนาพลาสติก เป็นต้น

2.  ผู้ค้าที่เป็นพันธมิตรทางธุรกิจ (Trade partner)
    เป็นผู้ค้าที่เป็นพันธมิตรกับบริษัทโดยจะรับสินค้าของบริษัทไปขายต่ออีกทอดหนึ่ง
    และในบางกรณีพันธมิตรกลุ่มนี้จะแนะนำลูกค้ามาให้บริษัทเนื่องจากบริษัทมีวัตถุดิบที่ครบวงจร
    จึงเป็นการเกื้อกูลกันระหว่างผู้ค้ากับบริษัท ผู้ค้าในกลุ่มนี้มียอดขายประมาณร้อยละ 1
    ของยอดขายทั้งหมดของบริษัท

3.  บริษัทประเภท Compounder ซึ่งเป็นผู้ผสมสีผสมวัตถุดิบชนิดต่างๆ
    เข้าด้วยกันเพื่อให้ได้วัตถุดิบที่ตอบสนองความต้องการลูกค้าได้ดียิ่งขึ้น
    บริษัทขายสินค้าให้บริษัทประเภท Compounder
    และยังเป็นพันธมิตรกับบริษัทในกลุ่มนี้เพื่อการวิจัยและพัฒนาผลิตภัณฑ์ใหม่ๆ
    ยอดขายจากบริษัทในกลุ่มนี้คิดเป็นประมาณน้อยกว่าร้อยละ 5 ของยอดขายทั้งหมดของบริษัท

กลุ่มลูกค้าเป้าหมายหลักของบริษัทคือ บริษัทชั้นนำในอุตสาหกรรมนั้นๆ
และมุ่งเน้นลูกค้าที่มีฐานะการเงินดี นั่นคือ มีระดับความน่าเชื่อถือที่บริษัทจัดกลุ่มอยู่ในระดับ A จน
ถึง B- บริษัทจะขายสินค้าให้ลูกค้าระดับต่ำกว่า B-
ก็ต่อเมื่อได้รับพิจารณาอนุมัติเป็นกรณีพิเศษเท่านั้น และจะอนุมัติในวงเงินที่จำกัด

ช่องทางการจัดจำหน่าย

ช่องทางการจัดจำหน่ายหลักของบริษัท
จะเป็นการจัดจำหน่ายโดยตรงไปที่ลูกค้าโดยจะมีพนักงานขายของแต่ละหน่วยธุรกิจเป็นคนดูแล
นอกจากนี้บริษัทยังเป็นพันธมิตรกับผู้ค้าพลาสติกรายอื่น ซึ่งเป็นตัวแทนจำหน่ายเม็ดพลาสติกเช่นกัน
โดยกรณีที่พันธมิตรไม่มีสินค้าก็จะแนะนำให้ลูกค้ามาซื้อกับบริษัท
เนื่องจากบริษัทถือได้ว่าเป็นตัวแทนจำหน่ายวัตถุดิบทางด้านพลาสติกและปิโตรเคมีที่มีความหลากหลายของสินค้ามากที่สุด
รวมถึงพนักงานขายส่วนใหญ่ของบริษัทจบการศึกษาทางด้านเคมีหรือโพลิเมอร์โดยตรง
ทำให้สามารถให้ข้อมูลและบริการที่ครบถ้วน บริษัทยังเป็นพันธมิตรกับกลุ่ม Compounder
ซึ่งเป็นผู้ผสมสี ผสมวัตถุดิบชนิดต่างๆ ซึ่งการเป็นพันธมิตรกับกลุ่ม Compounder นี้
บริษัทจะมีการแลกเปลี่ยนข้อมูลและทำการวิจัยร่วมกับบริษัท Compounder
ทำให้สามารถพัฒนาสินค้าใหม่ที่ตอบสนองความต้องการลูกค้าได้ดียิ่งขึ้น

ที่ตั้งคลังสินค้า

ทำเลที่ตั้งของบริษัทนับเป็นทำเลยุทธศาสตร์
ซึ่งเป็นจุดเด่นที่สำคัญประการหนึ่งที่สนับสนุนให้การจัดส่งสินค้าของบริษัทเป็นไปอย่างมีประสิทธิภาพ
ด้วยเหตุผลที่สำคัญ 3 ประการ คือ

ประการแรก ลูกค้าขนาดใหญ่จำนวนมากซึ่งรวมถึงลูกค้าที่ผลิตชิ้นส่วนยานยนต์และบรรจุภัณฑ์พลาสติก
มีโรงงานในแถบสมุทรปราการและต่อเนื่องไปชายฝั่งทะเลตะวันออก
คลังสินค้าของบริษัทซึ่งอยู่ริมถนนกิ่งแก้ว จึงเป็นจุดกระจายสินค้าที่ใกล้กับลูกค้าสำคัญเหล่านี้
ทำให้การจัดส่งเป็นไปได้อย่างรวดเร็วฉับไว
และประหยัดต้นทุนในการขนส่งเป็นอย่างมากในภาวะวิกฤตพลังงานน้ำมันแพง

ประการที่สอง ที่ตั้งของคลังสินค้าของบริษัทเป็นจุดซึ่งอยู่โซนนอกวงแหวน
ซึ่งมิได้ถูกจำกัดเวลาเดินรถบรรทุกขนาดใหญ่เหมือนกับโซนด้านใน
ทำให้บริษัทสามารถจัดสรรทรัพยากรสำหรับการจัดส่ง
ทั้งกำลังคนและกำลังรถได้อย่างเต็มประสิทธิภาพตลอดเวลา

ประการที่สาม ที่ตั้งของคลังสินค้าของบริษัทเป็นจุดที่มีความสะดวกรวดเร็ว
รวมถึงประหยัดค่าใช้จ่ายทั้งในแง่ของเวลาและค่าขนส่งในสภาวะที่น้ำมันมีราคาแพงในการขนสินค้าจากผู้ผลิตในประเทศทั้งหมด
ซึ่งที่ตั้งโรงงานของซัพพลายเออร์นั้นอยู่ที่นิคมอุตสาหกรรม มาบตาพุด จังหวัดระยอง
รวมถึงสินค้าที่นำเข้าจากต่างประเทศผ่านทางท่าเรือน้ำลึกแหลมฉบัง
นอกจากนี้ทำเลที่ตั้งของบริษัทยังอยู่ใกล้กับลานสินค้าลาดกระบัง
ซึ่งทำให้บริษัทสามารถเลือกจุดในการนำเข้าสินค้าให้เหมาะสม
รวมถึงการควบคุมค่าใช้จ่ายในการขนส่งกับการขายและการส่งมอบสินค้าโดยตรงให้กับลูกค้าได้

+-----------------------------------------------------------------------+
| สภาพการแข่งขัน                                                          |
+-----------------------------------------------------------------------+

แนวโน้มภาวะอุตสาหกรรม และสภาพการแข่งขันในอนาคต

เนื่องจากบริษัท โกลบอล คอนเน็คชั่นส์ จำกัด (มหาชน)
เป็นบริษัทตัวแทนจำหน่ายวัตถุดิบของผู้ผลิตในอุตสาหกรรมพลาสติกและปิโตรเคมีเป็นหลัก ดังนั้น
ยอดขายของบริษัทจะมีความเกี่ยวโยงกับอุตสาหกรรมพลาสติกและปิโตรเคมีโดยตรง
ข้อมูลจากสำนักงานเศรษฐกิจอุตสาหกรรม (www.oie.go.th.) ณ วันที่ 9 มกราคม 2557
ได้สรุปภาวะอุตสาหกรรมพลาสติกและปิโตรเคมี ดังนี้

  อุตสาหกรรมผลิตภัณฑ์พลาสติก

ภาพรวมผลิตภัณฑ์พลาสติก

ภาวะอุตสาหกรรมพลาสติกปี 2556 พบว่า ดัชนีผลผลิตอุตสาหกรรมพลาสติกและดัชนีส่งสินค้า
เพิ่มขึ้นเล็กน้อยร้อยละ 3.74 และ 1.25 ตามลำดับ เมื่อเทียบกับปี 2555 ทั้งนี้
เนื่องจากอุตสาหกรรมโดยทั่วไปเติบโตอย่างต่อเนื่องจาก ปี 2555
ตัวเลขยอดการผลิตรถยนต์ในช่วงต้นปียังคงสร้างผลดีต่ออุตสาหกรรมพลาสติกที่เป็นส่วนประกอบ
อันเป็นผลพวงจากนโยบายรถยนต์คันแรกในปีที่ผ่านมา และนโยบายส่งเสริมของภาครัฐต่างๆ
ที่กระตุ้นให้เกิดการจับจ่ายใช้สอยมากขึ้น อาทิเช่น บ้านหลังแรก ค่าจ้างขั้นต่ำ เงินเดือนขั้นต่ำ
เป็นต้น

ตารางแสดงดัชนีผลผลิตอุตสาหกรรม ระหว่างปี 2554 – 2556

[]

การตลาดและการจำหน่าย

การส่งออก

ปริมาณการส่งออกผลิตภัณฑ์พลาสติก (3916-3926) ปี 2556 เท่ากับ1,058,066.40 ตัน
เพิ่มขึ้นร้อยละ 6.74 เมื่อเทียบกับปีก่อน
เนื่องจากภาวะเศรษฐกิจของประเทศคู่ค้าหลักของไทยนั้นดีขึ้น
ประกอบกับค่าเงินบาทของไทยอ่อนตัวทำให้การส่งออกเพิ่มขึ้น สินค้าที่มีการส่งออกเพิ่มขึ้นได้แก่
ใยยาวเดี่ยว แผ่นฟิลม์ฟอยล์ เครื่องประกอบของอาคาร และของใช้ลำเลียงหรือบรรจุสินค้า
โดยเพิ่มขึ้นร้อยละ 41.26, 12.88, 6.31 และ 5.44 ตามลำดับ เมื่อเทียบกับปีก่อน
โดยประเทศไทยมีการส่งออกสินค้าดังกล่าวไปยัง ญี่ปุ่น จีน มาเลเซีย อินโดนีเซีย
และสหรัฐอเมริกา

การนำเข้า

ปริมาณการนำเข้าผลิตภัณฑ์พลาสติก (3916-3926) ปี 2556 เท่ากับ 555,783.70 ตัน
เพิ่มขึ้นร้อยละ 3.43 เมื่อเทียบกับปีก่อน
เนื่องจากอุตสาหกรรรมหลักของประเทศที่ใช้พลาสติกเป็นส่วนประกอบยังมีการขยายตัว เช่น
ภาคการผลิตของอุตสาหกรรมต่างๆ ที่เกี่ยวข้องกับพลาสติกยังคงดำเนินไปได้ด้วยดี
ไม่ว่าจะเป็นอุตสาหกรรมยานยนต์ อุตสาหกรรมอาหารที่ยังคงมีการส่งออกอย่างต่อเนื่อง
ซึ่งส่งผลดีต่ออุตสาหกรรมบรรจุภัณฑ์
และอุตสาหกรรมก่อสร้างโดยเฉพาะคอนโดมิเนียมซึ่งมีการขยายตัวอย่างต่อเนื่อง
ส่งผลให้การนำเข้าเพิ่มขึ้น โดยสินค้าที่มีการนำเข้าเพิ่มขึ้นได้แก่ ใยยาวเดี่ยว พลาสติกปูพื้น
เครื่องสุขภัณฑ์และเครื่องประกอบของอาคาร โดยเพิ่มขึ้นร้อยละ 20.19, 25.19, 13.57 และ
7.26 ตามลำดับ โดยประเทศไทยนำเข้าสินค้าดังกล่าวจาก ญี่ปุ่น จีน และสหรัฐอเมริกา

ตารางแสดงปริมาณการนำเข้า และส่งออกผลิตภัณฑ์พลาสติก ระหว่างปี 2554 - 2556

[]นโยบายภาครัฐที่เกี่ยวข้อง

-   อุตสาหกรรมยานยนต์ได้มีเป้าหมายที่จะเพิ่มการผลิตเป็น 2.7 ล้านคันในปี 2557
    และจากการตั้งเป้าในการส่งออกรถยนต์และชิ้นส่วนที่เพิ่มมากขึ้น
    จะช่วยผลักดันการผลิตชิ้นส่วนรถยนต์ที่เป็นพลาสติกให้สูงขึ้นตามด้วย

-   ผลของพระราชบัญญัติ (พ.ร.บ.) ให้อำนาจกระทรวงการคลัง
    กู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ 2 ล้านล้านบาท
    ซึ่งหากมีความชัดเจนหรือมีการเริ่มดำเนินโครงการต่างๆ ได้ภายในปี 2557
    จะส่งผลดีต่ออุตสาหกรรมพลาสติก

สรุปภาวะเศรษฐกิจอุตสาหกรรมพลาสติกปี 2556 และแนวโน้มปี 2557

สรุป

-   อุตสาหกรรมโดยทั่วไปเติบโตต่อเนื่องจากปี 2555
    ตัวเลขยอดการผลิตรถยนต์ในช่วงต้นปียังคงสร้างผลดีต่ออุตสาหกรรมพลาสติก
    ทั้งนี้เป็นผลพวงจากนโยบายรถยนต์คันแรกในปีที่ผ่านมา
    และนโยบายส่งเสริมของภาครัฐที่กระตุ้นให้เกิดการใช้จ่ายมากขึ้น
    แม้ว่าจะได้รับผลกระทบจากภาวะเศรษฐกิจถดถอยในสหรัฐอเมริกาและยุโรป

-   ปัญหาการเมืองที่เริ่มส่อเค้าถึงความไม่มั่นคง
    ส่งผลต่อความเชื่อมั่นของนักลงทุนต่อการผลิตและการจำหน่ายสินค้า
    รวมถึงการลงทุนเพื่อขยายกำลังการผลิต

-   ปัญหาภัยธรรมชาติที่เกิดขึ้นในหลายภูมิภาค ทั้งอุทกภัย วาตภัย ที่ส่งผลภาคการเกษตร
    ผลิตภัณฑ์ทางเกษตร ซึ่งจะส่งผลต่อเนื่องมายังผลิตภัณฑ์บรรจุภัณฑ์พลาสติก
    และอุปกรณ์พลาสติกทางการเกษตร

-   จากการที่ประเทศสิงคโปร์มีกำลังการผลิตเม็ดพลาสติกเพิ่มขึ้นในผลิตภัณฑ์ PE และ PP
    จะส่งผลดีต่อผู้ประกอบการพลาสติกไทยในการมีแหล่งซื้อและจำนวนเม็ดพลาสติกเพิ่มขึ้น

แนวโน้ม

-   ปัญหาการเมืองในประเทศที่จะส่งผลต่อความเชื่อมั่นในการทำธุรกิจ
    การเคลื่อนไหวทางการเมืองที่แบ่งเป็นหลายฝ่าย
    และการนัดหยุดงานเพื่อชุมนุมอย่างต่อเนื่องจะส่งผลต่อปริมาณการผลิตและการบริโภคสินค้า

-   ปัญหาอุทกภัยในภาคตะวันออกในไตรมาสที่ 3
    ที่จะส่งผลต่อภาคการผลิตเครื่องใช้ไฟฟ้าและชิ้นส่วนรถยนต์
    เนื่องจากแรงงานประสบอุทกภัยทำให้เดินทางไปทำงานไม่ได้ตามปกติ
    และปัญหาอุทกภัยทางภาคใต้ที่จะส่งผลต่อการบริโภคของผลิตภัณฑ์พลาสติก

อุตสาหกรรมปิโตรเคมี

ภาพรวมอุตสาหกรรมปิโตรเคมี

อุตสาหกรรมปิโตรเคมีช่วง 10 เดือนแรก (ม.ค.-ต.ค.) ปี 2556
ราคาแนฟธาของตลาดเอเชียปรับตัวผันผวน ตามราคาน้ำมันดิบในตลาดล่วงหน้า
โดยภาพรวมราคาเฉลี่ยปรับตัวเพิ่มขึ้นจากช่วงเดียวกันของปีก่อน

การผลิต

อุตสาหกรรมปิโตรเคมีของไทยช่วง 10 เดือนแรก (ม.ค.-ต.ค.) ปี 2556
มีการเปิดดำเนินการโรงงานผลิตอะคริโลไนไตรล์ (ACN) เมธิลเมธาคริเลต (MMA)
และแอมโมเนียมซัลเฟต (AMS)ขนาดกำลังการผลิต 200,000 70,000 และ 160,000 ตัน/ปี
ตามลำดับ เพื่อลดการพึ่งพาการนำเข้าโดยเป็นการร่วมทุนกับประเทศญี่ปุ่น
มีแผนเพิ่มกำลังการผลิตโพลิเอทิลีนชนิดความหนาแน่นต่ำ (Low Density Polyethylene,
LDPE) เกรดเคลือบซึ่งมีมูลค่าเพิ่มสูงและมีศักยภาพในการขยายตัวอีก 60,000 ตัน/ปี เป็น
152,000 ตัน/ปี ภายในปี 2559

สำหรับการลงทุนในต่างประเทศ มีแผนการลงทุนก่อสร้างโรงกลั่นขนาดใหญ่
พร้อมทั้งกลุ่มโรงงานปิโตรเคมีในประเทศเวียดนาม ที่มีกำลังการผลิตอะโรเมติกส์และโอเลฟินส์
3,700,000 และ 6,500,000 ตัน/ปี ตามลำดับ
โครงการความร่วมมือกับประเทศอินโดนีเซียเพื่อลงทุนสร้างแครกเกอร์แนฟธาในประเทศอินโดนีเซีย
กำลังการผลิต 1,000,000 ตัน/ปี
เนื่องจากอุปสงค์ในผลิตภัณฑ์ปิโตรเคมีเพิ่มสูงขึ้นมากจากจำนวนชนชั้นกลางของอินโดนีเชียที่มีหลายสิบล้านคน
โดยคาดว่าจะเริ่มดำเนินการได้ในปี 2560

การค้าระหว่างประเทศ

การส่งออก

การส่งออกผลิตภัณฑ์ปิโตรเคมีช่วง 10 เดือนแรก (ม.ค.-ต.ค.) ปี 2556 ทั้งระดับต้นน้ำ
กลางน้ำและปลายน้ำมีมูลค่ารวม 246,702.47 ล้านบาท มีอัตราการขยายตัวโดยรวมเพิ่มขึ้นร้อยละ
3.86 เมื่อเทียบกับช่วงเดียวกันของปีก่อนสำหรับการส่งออกผลิตภัณฑ์ปิโตรเคมีของปี 2556
ทั้งระดับต้นน้ำ กลางน้ำและปลายน้ำ คาดว่าจะมีมูลค่ารวม 296,042.96 ล้านบาท
มีอัตราการขยายตัวโดยรวมเพิ่มขึ้นร้อยละ 3.11 เมื่อเทียบกับช่วงเดียวกันของปีก่อน

ตารางแสดงการส่งออกผลิตภัณฑ์ปิโตรเคมีระหว่างปี 2554 - 2556 []

การนำเข้า

การนำเข้าผลิตภัณฑ์ปิโตรเคมีช่วง 10 เดือนแรก (ม.ค.-ต.ค.) ปี 2556
ทั้งระดับต้นน้ำกลางน้ำและปลายน้ำ มีมูลค่ารวม 88,736.04 ล้านบาท
มีอัตราการขยายตัวโดยรวมลดลงร้อยละ 10.36
เมื่อเทียบกับช่วงเดียวกันของปีก่อนสำหรับการนำเข้าผลิตภัณฑ์ปิโตรเคมีในปี 2556 ทั้งระดับต้นน้ำ
กลางน้ำ และปลายน้ำ คาดว่าจะมีมูลค่ารวม 106,483.25 ล้านบาท
มีอัตราการขยายตัวโดยรวมลดลงร้อยละ 11.46 เมื่อเทียบกับช่วงเดียวกันของปีก่อน

ตารางแสดงการนำเข้าผลิตภัณฑ์ปิโตรเคมีระหว่างปี 2554 - 2556

[]

ราคาสินค้า

ราคาเอธิลีนในตลาดเอเชียในช่วง 10 เดือนแรก (ม.ค.-ต.ค.) ปี 2556 ราคาเฉลี่ยอยู่ที่
38.86 บาทต่อกิโลกรัม และราคาโพรพิลีนเฉลี่ยอยู่ที่ 43.63 บาทต่อกิโลกรัม
โดยราคาของผลิตภัณฑ์เอธิลีนไม่มีการเปลี่ยนแปลงเมื่อเทียบกับช่วงเดียวกันของปีก่อน
ส่วนราคาโพรพิลีนมีแนวโน้มปรับตัวเพิ่มขึ้น เมื่อเทียบกับช่วงเดียวกันของปีก่อนในช่วง 10 เดือนแรก
(ม.ค.-ต.ค.) ปี 2556 ราคาเม็ดพลาสติก (ราคาเฉลี่ย SE AsiaCFR) LDPE, HDPE, และ
PP มีระดับราคาเฉลี่ยอยู่ที่ 46.18, 45.19 และ 46.60 บาท/กิโลกรัมตามลำดับ ทั้งนี้ LDPE,
HDPE และ PP มีระดับราคาเฉลี่ยเพิ่มขึ้นเมื่อเทียบกับช่วงเดียวกันของปีก่อน

สรุปและแนวโน้ม

สรุป

อุตสาหกรรมปิโตรเคมีช่วง 10 เดือนแรก (ม.ค.-ต.ค.) ปี 2556
มูลค่าการส่งออกโดยรวมมีอัตราการขยายตัวเพิ่มขึ้นเล็กน้อย
คาดว่าเป็นผลมาจากการที่ประเทศที่เป็นตลาดส่งออกของไทยมีอัตราการขยายตัวทางเศรษฐกิจเพิ่มขึ้น
รวมทั้งอยู่ระหว่างการขยายกำลังการผลิตเพื่อลดการพึ่งพิงการนำเข้าจากไทยแต่ยังไม่เปิดดำเนินการในขณะนี้
อย่างไรก็ตาม ปัญหาเศรษฐกิจในสหภาพยุโรปที่ยังคงยืดเยื้อ
และปัญหาเศรษฐกิจของสหรัฐอเมริกายังคงเป็นปัจจัยสำคัญที่อุตสาหกรรมต้องติดตามอย่างใกล้ชิด

อุตสาหกรรมปิโตรเคมีช่วง 10 เดือนแรก (ม.ค.-ต.ค.) ปี 2556
มูลค่าการนำเข้าโดยรวมมีอัตราการขยายตัวลดลง
ซึ่งคาดว่าเกิดจากการขยายกำลังการผลิตของผู้ผลิตในประเทศ
ทำให้ลดการนำเข้าจากต่างประเทศลง
อย่างไรก็ตามปัญหาเสถียรภาพทางการเมืองในประเทศยังคงเป็นปัจจัยสำคัญที่อุตสาหกรรมต้องติดตามอย่างใกล้ชิด

แนวโน้ม

แนวโน้มการขยายตัวของอุตสาหกรรมปิโตรเคมีไทยในปี 2556
คาดว่าอัตราการขยายตัวจะเพิ่มขึ้นเล็กน้อย เมื่อเทียบกับปี 2555
ทั้งนี้ปัจจัยสำคัญน่าจะมาจากภาวะเศรษฐกิจในประเทศและประเทศที่เป็นตลาดส่งออกหลักของไทย
ได้แก่ ประเทศจีน และประเทศญี่ปุ่นมีอัตราการขยายตัวเพิ่มขึ้น อย่างไรก็ตาม
เศรษฐกิจของสหภาพยุโรปและสหรัฐอเมริกาที่ยังคงไม่มีเสถียรภาพจะเป็นปัจจัยสำคัญที่อุตสาหกรรมต้องติดตาม
ดังนั้นในระยะสั้น
ผู้ผลิตในอุตสาหกรรมปิโตรเคมีจึงปรับแผนการผลิตให้สอดคล้องกับภาวะเศรษฐกิจในประเทศและภาวะเศรษฐกิจโลก
ส่วนในระยะยาว เพื่อลดความเสี่ยงควรบุกเบิกตลาดในประเทศกำลังพัฒนาใหม่ๆ
โดยเฉพาะในภูมิภาคเศรษฐกิจเกิดใหม่

อุตสาหกรรมปิโตรเคมีในปี 2557 คาดว่าจะมีการขยายตัวเพิ่มขึ้น
ตามการขยายตัวของอุตสาหกรรมต่อเนื่อง และอุตสาหกรรมปลายทาง ได้แก่ อุตสาหกรรมพลาสติก
อุตสาหกรรมไฟฟ้าและอิเล็กทรอนิกส์ และอุตสาหกรรมยานยนต์ ทั้งนี้
หากมาตรการกระตุ้นเศรษฐกิจในประเทศผ่านการลงทุนขนาดใหญ่ของรัฐบาลในปี 2556
ได้เริ่มดำเนินการอย่างเป็นรูปธรรม จะส่งผลให้เกิดการขยายตัวของอุตสาหกรรมต่างๆ
ในประเทศอย่างมาก อย่างไรก็ตาม
ปัญหาเศรษฐกิจของสหภาพยุโรปและสหรัฐอเมริกาที่ยังคงไม่มีเสถียรภาพ
รวมถึงเสถียรภาพทางการเมืองภายในประเทศจะเป็นปัจจัยสำคัญที่อุตสาหกรรมต้องติดตามอย่างใกล้ชิด

คู่แข่ง

บริษัทประกอบธุรกิจเป็นตัวแทนจำหน่ายวัตถุดิบในอุตสาหกรรมพลาสติกและปิโตรเคมีครบวงจร
ซึ่งจำหน่ายวัตถุดิบทั้ง Commodity polymer, Specialty & engineering polymer และ
Specialty chemical
ตัวแทนจำหน่ายในประเทศไทยของอุตสาหกรรมนี้ส่วนใหญ่จำหน่ายวัตถุดิบในกลุ่ม Commodity
polymer เป็นหลัก
โดยมีคู่แข่งในขนาดเดียวกันเพียงไม่กี่รายที่มีการจัดจำหน่ายครอบคลุมถึงผลิตภัณฑ์เกรดพิเศษ
โดยโอกาสที่คู่แข่งใหม่จะเข้ามาแข่งขันในตลาดนั้น ต้องอาศัยความสัมพันธ์กับผู้ผลิต
ซึ่งผู้ผลิตในอุตสาหกรรมปิโตรเคมีระดับโลกมักจะแต่งตั้งตัวแทนจำหน่ายในประเทศเพียงประเทศละ
1 – 2 ราย
นอกจากนี้ต้องมีขนาดใหญ่เพียงพอเพื่อที่จะสร้างความประหยัดต่อขนาดและความหลากหลายของสินค้าอีกด้วย

อย่างไรก็ตาม ปัจจุบันเริ่มมีคู่แข่งเข้ามาในตลาดมากขึ้น แต่ส่วนมากแล้วมักไม่มีสินค้าที่ครบวงจร
ดังเช่นที่บริษัทมี และคู่แข่งเหล่านั้นก็มุ่งเน้นเฉพาะสินค้าของตน

รายได้จากการขายของบริษัทคู่แข่งเทียบเคียงกับบริษัทสามารถแสดงได้ดังตารางต่อไปนี้

  หน่วย : ล้านบาท

  ------------------------- ------- ------- ------- ------- ------- ------- ------- -------
                            2548    2549    2550    2551    2552    2553    2554    2555

  บมจ. โกลบอล คอนเน็คชั่นส์     3,258   3,378   3,455   3,410   2,647   3,662   3,786   3,700

  บริษัท เลียกเซ้ง เทรดดิ้ง จำกัด  2,574   3,125   3,173   3,204   2,414   2,611   3,133   3,111

  บริษัท เอพี อัพโก้ จำกัด        2,144   2,210   2,250   2,257   1,814   2,401   2,611   2,464

  บริษัท ชนิกานต์โพลีเมอร์ส จำกัด  1,864   1,777   1,869   1,704   1,403   1,684   1,789   1,889

  บริษัท ตะล่อมสินพลาสติก จำกัด*  2,078   2,203   2,386   2,273   1,996   3,250   3,228   3,233

  บริษัท แกรนด์โพลิเมอร์ส อินเตอร์ 1,650   1,739   1,726   1,814   1,877   2,683   3,277   3,355
  จำกัด                                                                              
  ------------------------- ------- ------- ------- ------- ------- ------- ------- -------

ที่มา: บริษัท บิซิเนส ออนไลน์ จำกัด (มหาชน) และบริษัท

* งบการเงินปี 2548 - 2554 สิ้นสุดวันที่ 5 มีนาคม 2549 - 2556 ตามลำดับ

** งบการเงินของบริษัทคู่แข่งเปรียบเทียบทั้งหมดมิได้จดทะเบียนในตลาดหลักทรัพย์ฯ
ดังนั้นจึงไม่สามารถมีข้อมูลปี 2556 เทียบเคียง

จากตารางข้างต้นจะเห็นว่า บริษัทมีสถานภาพ และศักยภาพในการแข่งขันเป็นอันดับต้นๆ
เมื่อเทียบกับตัวแทนจำหน่ายด้วยกัน
ทั้งนี้หากพิจารณาถึงสถานภาพในการแข่งขันในภาพใหญ่ที่รวมเอาผู้ผลิตเม็ดพลาสติกทั้งในกลุ่ม ปตท.
และ เอสซีจี เข้ามารวมด้วยบริษัทจะมีส่วนแบ่งตลาดระหว่าง 1-2 % เท่านั้น

+-----------------------------------------------------------------------+
| 2.3 ลักษณะการจัดให้ได้มาซึ่งผลิตภัณฑ์                                          |
+-----------------------------------------------------------------------+

ลักษณะการจัดให้ได้มาซึ่งผลิตภัณฑ์

บริษัทจัดหาผลิตภัณฑ์และบริการจากผู้ผลิตและผู้จำหน่ายชั้นนำ โดยมีผู้จัดจำหน่ายหลัก อาทิเช่น

+-----------------------------------------------------------------------+
| -   AKZO Nobel Polymer Chemicals BV (ประเทศเนเธอร์แลนด์)                |
+-----------------------------------------------------------------------+
| -   Asia Polymer Corporation (ประเทศไต้หวัน)                            |
+-----------------------------------------------------------------------+
| -   Cabot Plastics HongKong Ltd. (ประเทศฮ่องกง)                        |
+-----------------------------------------------------------------------+
| -   Chevron Philips Chemicals International N.V. (ประเทศสหรัฐอเมริกา)   |
+-----------------------------------------------------------------------+
| -   Chi Mei Corporation (ประเทศไต้หวัน)                                 |
+-----------------------------------------------------------------------+
| -   Dainippon Ink and Chemicals, Incorporated (DIC)                   |
+-----------------------------------------------------------------------+
| -   DuPont Performance Polymers (ประเทศไทย)                           |
+-----------------------------------------------------------------------+
| -   Eastman Chemical Ltd., Singapore Branch (ประเทศสิงคโปร์)            |
+-----------------------------------------------------------------------+
| -   ExxonMobil Chemical Asia Pacific (ประเทศสิงคโปร์)                   |
+-----------------------------------------------------------------------+
| -   Fuji Chemical industries, Ltd.                                    |
+-----------------------------------------------------------------------+
| -   Imerys Mineral Ltd.(ประเทศฝรั่งเศส)                                 |
|                                                                       |
| -   Inabata (ประเทศสิงคโปร์)                                            |
+-----------------------------------------------------------------------+
| -   Integrated Refinery Petrochemical Complex (ประเทศไทย) (IRPC)      |
|                                                                       |
| -   Itochu (Thailand) Ltd. (ประเทศสิงคโปร์)                             |
+-----------------------------------------------------------------------+
| -   LG CHEM LTD. (เกาหลีใต้)                                            |
+-----------------------------------------------------------------------+
| -   Milliken Chemical                                                 |
+-----------------------------------------------------------------------+
| -   Nissho Corporation (Chisso Group) (ประเทศญี่ปุ่น)                     |
|                                                                       |
| -   Mitsubishi Chemical (ประเทศญี่ปุ่น)                                   |
+-----------------------------------------------------------------------+
| -   Nova Chemical (international) S.A. (ประเทศ สวิสเซอร์แลนด์)           |
+-----------------------------------------------------------------------+
| -   OCV (Thailand) บริษัทในกลุ่มของ OCV Reinforcement Co., LTD            |
|     (เกิดจากการรวมกิจการระหว่าง Owens Corning Australia PTY              |
|     (ประเทศออสเตรเลีย) และ Saint Gobain’s Reinforcement)               |
+-----------------------------------------------------------------------+
| -   PTT Polymer Marketing Co., Ltd.                                   |
+-----------------------------------------------------------------------+
| -   Rio Tinto Mineral Asia Pte., Ltd.                                 |
+-----------------------------------------------------------------------+
| -   Sabic Asia Pacific Pte.Ltd. (ประเทศสิงคโปร์)                        |
+-----------------------------------------------------------------------+
| -   Samsung Chemical                                                  |
+-----------------------------------------------------------------------+
| -   Styrolution Co., Ltd.                                             |
+-----------------------------------------------------------------------+
| -   Styron (Hongkong) Limited                                         |
+-----------------------------------------------------------------------+
| -   Timcal/Graphite and Carbon (Member of IMERYS)                     |
|                                                                       |
| -   Thai Synthetic Rubbers Company Limited (TSL), UBE Group           |
+-----------------------------------------------------------------------+

โดยทั่วไปแล้วสินค้าที่นำเข้ามาจากต่างประเทศมักจะมีตัวแทนจำหน่ายในประเทศไทยเพียง 1-2
ราย ในขณะที่สินค้าในประเทศจะมีตัวแทนจำหน่ายมากกว่านั้นมาก เช่น กรณีของบริษัท พีทีพี
โพลีเมอร์ มาร์เก็ตติ้ง จำกัด มีตัวแทนจำหน่าย 34 รายเป็นต้น

บริษัทมีการสั่งสินค้าเก็บไว้ในคลังสินค้าเพื่อส่งมอบให้ลูกค้าเมื่อมีการสั่งซื้อ
แต่ในกรณีที่เป็นการสั่งสินค้าจำนวนมาก บริษัทจะดำเนินการจัดส่งจากผู้ผลิตจนถึงลูกค้าโดยตรง
เพื่อลดต้นทุนและความยุ่งยากของการดำเนินการ

การจัดหาสินค้าจากในประเทศในช่วงปี 2554 – 2556 ประมาณร้อยละ 65 - 77
และต่างประเทศประมาณร้อยละ 23 - 35 ดังแสดงได้ดังตารางดังต่อไปนี้

หน่วย: ล้านบาท

  ---------------- -------- -------- --------- -------- --------- ---------
                   2554              2555               2556      

                   มูลค่า     ร้อยละ    มูลค่า      ร้อยละ    มูลค่า      ร้อยละ

  ยอดซื้อในประเทศ    2,709    77       2,464     71       1,902     65

  ยอดซื้อต่างประเทศ   796      23       1,019     29       1,023     35

  รวม              3,505    100      3,483     100      2,925     100
  ---------------- -------- -------- --------- -------- --------- ---------

ปี 2555 ยอดซื้อในประเทศหลักมาจากบริษัท เอสซีจี พลาสติกส์ จำกัด โดยคิดเป็นประมาณร้อยละ
37 ของยอดซื้อในประเทศทั้งหมด ในขณะที่ยอดซื้อจากต่างประเทศหลักมาจากบริษัท เอ็กซอนโมบิล
เคมิคอล เอเชีย แปซิฟิก โดยคิดเป็นร้อยละ 46 ของยอดซื้อต่างประเทศทั้งหมด ในขณะที่ปี 2556
ยอดซื้อในประเทศหลักมาจากบริษัท พีทีที โพลิเมอร์ มาร์เก็ตติ้ง จำกัด โดยคิดเป็นประมาณร้อยละ
41 ของยอดซื้อในประเทศทั้งหมด เพิ่มขึ้นจากเหตุการเปลี่ยนแปลงการเป็นตัวแทนจำหน่ายในปี
2555 ในขณะที่ยอดซื้อจากต่างประเทศหลักมาจากบริษัท เอ็กซอนโมบิล เคมิคอล เอเชีย แปซิฟิก
โดยคิดเป็นร้อยละ 50 ของยอดซื้อต่างประเทศทั้งหมด เนื่องจากมีสินค้าใหม่ (Product line)
เพิ่มเติมมาตั้งแต่ปี 2555 กอปรกับสัดส่วนการซื้อสินค้าในประเทศลดลงจากร้อยละ 71 เหลือร้อยละ
65

นโยบายเกี่ยวกับสินค้าคงคลัง

บริษัทมีนโยบายเก็บสินค้าให้เหมาะสมและสอดคล้องกับความจำเป็นสำหรับการจัดส่งให้ลูกค้าอย่างทันเวลา
โดยมีระยะเวลาการเก็บสินค้าในกลุ่ม Commodity polymer เฉลี่ยประมาณ 33 วัน และเฉลี่ย
78-124 วันสำหรับสินค้าในกลุ่ม Specialty & engineering polymer และ Specialty
chemical โดยบริษัทจะมีการกำหนดขนาดการสั่งซื้อที่เป็นมาตรฐาน
โดยมีการวางแผนเก็บสินค้าคงคลังโดยพิจารณาถึงระยะเวลาการสั่งซื้อ
ประกอบกับการพยากรณ์ยอดขาย โดยจะเก็บสินค้าประเภทที่มีระยะเวลาในการสั่งสินค้านาน
และมีความผันผวนของราคาต่ำไว้มากในคลังสินค้า เพื่อสำรองไว้เพื่อจัดส่งให้ลูกค้า
โดยไม่มีนโยบายกักตุนสินค้าเพื่อเก็งกำไร
บริษัทมีระบบควบคุมการเก็บสินค้าโดยสินค้าทุกชิ้นที่นำเข้าจะต้องมีใบส่งสินค้าจากผู้ผลิตและมีใบนำเข้าคลังสินค้า
สินค้าทุกชิ้นที่ออกต้องมีใบจ่ายสินค้าออกจากคลังสินค้า ดังนั้น
จำนวนสินค้าในคลังสินค้าจึงตรงกับจำนวนในระบบบัญชี
โดยบริษัทจะมีการสุ่มตรวจเช็คสินค้าคงคลังทุกเดือน และมีการตรวจเช็คทั้งหมดปีละ 2 ครั้ง
คือช่วงกลางปี 1 ครั้ง และปลายปีอีก 1 ครั้ง

บริษัทใช้ระบบ FIFO (First In, First Out)
เพื่อไม่ให้เกิดปัญหาสินค้าเสื่อมสภาพจากการเก็บนานเกินควร
นอกจากนี้ยังมีการใช้รายงานอายุสินค้าจากระบบสารสนเทศสำหรับจัดการทรัพยากรขององค์กร
(ERP) เป็นเครื่องมือในการตรวจสอบอายุสินค้า
ทั้งนี้สินค้าของบริษัทมีอายุการเก็บโดยไม่เสื่อมสภาพเฉลี่ยประมาณไม่น้อยกว่า 2 ปี

ในปี 2556 บริษัทมีคลังสินค้าในบริเวณบริษัท 3 หลัง
อยู่ในบริเวณเดียวกับพื้นที่บริษัทคลังสินค้าแรกมีพื้นที่ประมาณ 1,200 ตร.ม. และมีพื้นที่ชั้นลอยอีก
400 ตร.ม. คลังสินค้าที่ 2 มีพื้นที่ประมาณ 1,200 ตร.ม. และคลังสินค้าที่ 3
เป็นคลังสินค้าชั่วคราวพื้นที่ประมาณ 750 ตร.ม. นอกจากนี้บริษัทได้เช่าพื้นที่จากโกดังกันตารัติ
ตั้งอยู่ริมถนนกิ่งแก้ว ห่างจากที่ตั้งของบริษัทประมาณ 2 กิโลเมตร โดยมีพื้นที่ประมาณ 5,680
ตารางเมตร และมีการย้ายคลังสินค้าเช่า พื้นที่ของโกดังกันตารัติ เป็นคลังมนตรี ตั้งอยู่บนถนน
กิ่งแก้ว-เทพารักษ์ ห่างจากบริษัท ประมาณ 2 กิโลเมตร พื้นที่โดยรวม 4.5 ไร่
แบ่งเป็นพื้นที่คลังสินค้า 3,600 ตารางเมตร โดยมี สัญญาเช่าตั้งแต่ 15 ธันวาคม 2556 ถึง 31
ธันวาคม 2559 ในกรณีที่พื้นที่จัดเก็บไม่เพียงพอ ทางบริษัทมีการติดต่อเช่าพื้นที่จัดเก็บกับบริษัท ยูเซ็น
โลจิสติกส์ จำกัด คลังสินค้าตั้งอยู่ที่ 33/9 หมู่ 1 สถานีขนส่งสินค้าร่มเกล้า ถนนเจ้าคุณทหาร
แขวงคลองสามประเวศ เขตลาดกระบัง กรุงเทพฯ และบริษัท คมนาสาน จำกัด คลังสินค้าตั้งอยู่ที่
7/2 ถนนมาบชลูด – แหลมสน ตำบลห้วยโป่ง อำเภอเมือง ระยอง
โดยมีค่าใช้จ่ายผันแปรตามปริมาณสินค้า และจำนวนวันที่นำฝาก

การจัดเก็บสินค้าของบริษัทจะมีหลักเกณฑ์ในการพิจารณา คือ แบ่งตามประเภทของสินค้า
โดยจัดแบ่งเป็น สินค้า Commodity polymer, Specialty & engineering polymer,
Chemical, Dangerous and Hazardous Cargo โดย

-   จัดเก็บสินค้าประเภท Commodity polymer ไว้ที่คลังสินค้าหลังที่ 2,
    คลังชั่วคราวและคลังมนตรี สินค้าประเภท Commodity polymer จะมีความเคลื่อนไหวบ่อย
    และปริมาณในการเคลื่อนไหวแต่ละครั้งค่อนข้างมาก แต่จะเป็นสินค้าที่มีราคาไม่สูงมากนัก

-   จัดเก็บสินค้าประเภท Specialty & engineering polymer ไว้ที่คลังสินค้าหลังที่หนึ่ง
    บริเวณพื้นที่ด้านล่าง และจัดเก็บสินค้าประเภท Chemical ไว้บริเวณชั้นลอย
    เนื่องจากลักษณะของสินค้าจะแตกต่างกัน และลักษณะของบรรจุภัณฑ์ของสินค้าประเภท
    Chemical จะแตกต่างจากเม็ดพลาสติก คือจะบรรจุถุง
    และบรรจุอยู่ในกล่องกระดาษอีกชั้นหนึ่งซึ่งไม่สามารถซ้อนทับได้ สินค้าประเภท Specialty &
    engineering polymer และ Chemical จะมีความถี่ในการเคลื่อนไหว
    และปริมาณการเคลื่อนไหวน้อยกว่าประเภท Commodity polymer
    สินค้าส่วนใหญ่จะนำเข้าจากต่างประเทศ และจะมีมูลค่าของสินค้าค่อนข้างสูง
    ทั้งนี้ในสินค้าประเภท Chemical บางเกรดที่มีการแบ่งบรรจุภัณฑ์
    จะจัดเก็บบรรจุภัณฑ์ที่ทำการแบ่งไว้ต่างหากที่ชั้นสำหรับวางสินค้าโดยแยกตามขนาดของบรรจุภัณฑ์และรหัสสินค้า
    ทั้งนี้จำเป็นต้องตรวจสอบอุณหภูมิของคลังสินค้า ซึ่งมีผลต่อการจัดเก็บสินค้าประเภท Chemical
    ไม่ให้ได้รับผลกระทบจากอุณหภูมิที่สูงเกินไป ซึ่งอาจส่งผลต่อคุณภาพของสินค้า

-   การจัดเก็บสินค้าประเภท Dangerous and Hazardous Cargo หรือสินค้าอันตราย
    เป็นสินค้าเกรดพิเศษบางชนิดที่ต้องการการเก็บรักษาเป็นพิเศษนั้น
    ทางบริษัทได้จัดเก็บไว้ที่คลังสินค้าที่ได้รับใบอนุญาตในการประกอบการคลังสินค้าอันตราย ได้แก่
    บริษัท บีเอ็มที แปซิฟิค จำกัด (เดิมชื่อ บริษัท บางกอก โมเดอร์น เทอร์มินอล จำกัด)

-   การจัดเก็บสินค้าในคลังสินค้าทัณฑ์บน
    เป็นสินค้าที่นำเข้ามาสำหรับลูกค้าที่ได้รับสิทธิประโยชน์ทางภาษี
    เนื่องจากกระบวนการในการนำเข้าสินค้า
    โดยผ่านคลังสินค้าทัณฑ์บนจะยังคงใช้สิทธิพิเศษทางภาษีที่ลูกค้ามีได้ (ลูกค้ากลุ่ม BOI
    หรือลูกค้าที่อยู่ในพื้นที่ EPZ)

  โดยลักษณะการจัดเก็บสินค้า จะจัดแยกสินค้าแต่ละรหัสสินค้าให้อยู่ในกองและแถวเดียวกันเป็นหลัก
  โดยในแต่ละกองจะจัดเก็บสินค้าน้ำหนัก 1,000 – 1,500 กิโลกรัม สินค้าของผู้ผลิตเดียวกัน
  จะจัดเก็บอยู่ในบริเวณเดียวกัน
  และในการจัดวางสินค้ามีการจัดทำเอกสารกำกับกองสินค้าและแถวสินค้าให้สามารถควบคุมความถูกต้องในการดำเนินการนำเข้าเก็บและนำส่งมอบ
  อีกทั้งจัดแถวของสินค้าให้มีพื้นที่สำหรับ เดินตรวจสอบความเรียบร้อยของสินค้าได้อย่างสม่ำเสมอ
  โดยคำนึงถึงความปลอดภัยของผู้ปฏิบัติงานในคลังสินค้าเป็นสิ่งสำคัญ

  ทั้งนี้ในการจัดเก็บสินค้า
  จะจัดเก็บสินค้าที่มีความเคลื่อนไหวสม่ำเสมอของแต่ละคลังสินค้าไว้บริเวณพื้นที่ด้านหน้า
  ใกล้ประตูคลังสินค้าเพื่อความสะดวกรวดเร็วในการปฏิบัติงาน
  โดยที่ในบางช่วงเวลาที่มีสินค้าเข้าเป็นจำนวนมากนั้นอาจทำให้ไม่สามารถจัดวางสินค้าในเกรดเดียวกันไว้ด้วยกันได้
  เนื่องจากการซ้อนทับสินค้าด้วยสินค้าใหม่จะทำให้การควบคุมวิธี FIFO เป็นไปได้ยาก
  ทั้งนี้สินค้าดังกล่าวจะถูกจัดวางเป็นแถวใหม่ และลงบันทึกวันรับสินค้าในเอกสารกำกับสินค้า
  เพื่อเป็นข้อมูล และใช้ในการจ่ายสินค้าต่อไป โดยในปี 2556 บริษัท ได้ใช้ระบบ ERP
  โดยในส่วนของการบริหารคลังสินค้า ได้ใช้ประโยชน์เกี่ยวกับการควบคุม การรับเข้า – จ่ายออก
  แบบควบคุม Lot by Lot และบันทึก Lot Number ของสินค้า ทำให้สามารถควบคุม FIFO
  ได้มีประสิทธิภาพมากขึ้น

2.4 งานที่ยังไม่ส่งมอบ

  -ไม่มี-

ปัจจัยความเสี่ยง

3.1 ความเสี่ยงจากการพึ่งพาซัพพลายเออร์หลัก หรือผู้ผลิตสินค้าน้อยราย

ที่ผ่านมาสัดส่วนการซื้อขายสินค้าจากซัพพลายเออร์หลัก จากบริษัท เอสซีจี พลาสติกส์ จำกัด
มีสัดส่วนสูงถึงประมาณร้อยละ 50-60 ในประเด็นความเสี่ยงจากการพึ่งพาซัพพลายเออร์หลัก
เป็นประเด็นพิจารณา ดังจะเห็นได้จากเมื่อบริษัทยุติบทบาทการเป็นตัวแทนจำหน่ายกับบริษัท เอสซีจี
พลาสติกส์ จำกัด ในป 2555และได้ส่งผลกระทบต่อรายได้และกำไรของบริษัทพอสมควร
อย่างไรก็ตาม บริษัทได้จัดหาสินค้าทดแทน โดยได้รับการแต่งตั้งเป็นตัวแทนจำหน่ายสินค้าให้กับ
บริษัท พีทีที โพลิเมอร์ มาร์เก็ตติ้ง จำกัด ซึ่งเป็นบริษัทในเครือของกลุ่ม ปตท โดยมีผลตั้งแต่วันที่ 1
กรกฎาคม 2555 เป็นต้นมา

  นอกจากนี้ บริษัทยังคงนโยบายเพิ่มความหลากหลายของสินค้า
  โดยขยายตัวไปในตลาดและอุตสาหกรรมใหม่
  ดังจะเห็นได้จากการขยายธุรกิจไปยังตลาด/อุตสาหกรรมที่เกี่ยวข้องกับยาง
  ยานยนต์และบรรจุภัณฑ์
  มีการติดต่อเพิ่มจำนวนซัพพลายเออร์และเพิ่มความหลากหลายของสินค้าในกลุ่มซัพพลายเออร์รายเดิม
  เพื่อให้เกิดการถ่วงดุลที่เหมาะสม ในขณะเดียวกัน ยังคงมุ่งเน้นขยายตลาด
  และเพิ่มยอดขายสินค้าเกรดพิเศษ ที่ผลิตโดยซัพพลายเออร์ชั้นนำของโลก อีกกว่า 20 บริษัท
  ซึ่งโดยส่วนใหญ่บริษัทเป็นตัวแทนจำหน่ายเพียงบริษัทเดียวในประเทศไทย
  และให้อัตรากำไรขั้นต้นที่สูงกว่า มีความเสี่ยงเรื่องราคาต่ำกว่า มีอัตราการเจริญเติบโตสูง
  และคู่แข่งน้อยกว่าเมื่อเปรียบเทียบสินค้าในกลุ่ม Commodity

  จากที่กล่าวมาทำให้บริษัทสามารถลดผลกระทบจากการยุติบทบาทการเป็นตัวแทนจำหน่ายข้างต้น
  ถึงแม้ยอดขายจะลดลง ประมาณ 15% ส่วนหนึ่งจากสาเหตุดังกล่าว
  กอปรกับภาวะเศรษฐกิจที่ชะลอตัวค่อนข้างมาก แต่กำไรสุทธิลดลงเพียงประมาณ 8%
  ซึ่งส่วนหนึ่งมาจากการเพิ่มสัดส่วนการขายสินค้าเกรดพิเศษ

2.  ความเสี่ยงจากการพึ่งพาพนักงาน

  เนื่องจากยอดขายของบริษัทส่วนใหญ่เป็นการขายผ่านพนักงานขาย ดังนั้น
  ยอดขายของบริษัทจึงมีความสัมพันธ์โดยตรงกับบุคลากรฝ่ายขาย
  บริษัทจึงมีความเสี่ยงในการพึ่งพิงบุคลากรฝ่ายขายในด้านความสัมพันธ์ที่มีกับลูกค้า
  หากพนักงานขายออกจากบริษัทไป ลูกค้าก็อาจย้ายการซื้อสินค้าตามไปด้วย
  ซึ่งอาจจะทำให้ยอดขายและกำไรของบริษัทลดลงได้ โดยเฉพาะสินค้าประเภท Commodity
  Polymer แต่ในการขายสินค้าเกรดพิเศษบางผลิตภัณฑ์
  อาจจำเป็นต้องอาศัยความรู้ความชำนาญเฉพาะด้านของบุคลากรในการขายสินค้านั้นๆ
  และสิ่งสำคัญการสนับสนุนด้านเทคนิคจากซัพพลายเออร์หากพนักงานขายคนดังกล่าวออกจากบริษัทไป
  บริษัทอาจประสบปัญหาด้านงานขายได้

  อย่างไรก็ตามลูกค้าส่วนใหญ่ได้ค้าขายกับบริษัทมาเป็นเวลานาน
  ซึ่งมีความประทับใจต่อนโยบายของบริษัทดังนั้น
  จึงสามารถลดความเสี่ยงในการเสียลูกค้าได้ในระดับหนึ่ง
  และผู้บริหารของบริษัทมีความรู้ความชำนาญในสินค้าทุกชนิดเป็นอย่างดี
  อีกทั้งมีการเยี่ยมเยียนลูกค้าตามวาระต่างๆ ทำให้ความสัมพันธ์ในรูปบริษัท
  และทางผู้บริหารเป็นไปด้วยดี
  ประกอบกับบริษัทมีนโยบายในการฝึกอบรมให้กับพนักงานอย่างต่อเนื่อง
  จึงสามารถพัฒนาบุคลากรมาทดแทนได้อย่างต่อเนื่อง
  ประกอบกับระบบฐานข้อมูลลูกค้าที่ดีจึงทำให้พนักงานใหม่สามารถติดตามลูกค้าเดิมได้โดยง่าย
  สิ่งที่สำคัญอีกประการหนึ่งคือสินค้าเกรดพิเศษที่บริษัทเป็นตัวแทนส่วนใหญ่หลังจากผู้สั่งซื้อของลูกค้ารับรองคุณภาพแล้ว
  จะไม่เปลี่ยนไปใช้ของบริษัทอื่นถ้าไม่มีเหตุจำเป็นอย่างยิ่งจริงๆ
  เนื่องจากผู้สั่งซื้อของลูกค้ากำหนดรายละเอียดคุณภาพของวัตถุดิบไว้แล้ว
  นอกจากนี้ฐานลูกค้าบางกลุ่มผูกกับสินค้าเกรดพิเศษ และไม่สามารถเปลี่ยนได้
  ทำให้การพึ่งพาพนักงานจากส่วนนี้มีผลไม่มากนัก

  นอกจากที่กล่าวมาแล้ว บริษัทอยู่ระหว่างการดำเนินการพัฒนาแผนการสืบทอด (Succession
  Plan) ในทุกระดับของการบริหารในองค์กร
  เพื่อเป็นการเสริมสร้างความมั่นคงยั่งยืนขององค์กรและธุรกิจในระยะยาว

3.  ความเสี่ยงจากหนี้สูญของลูกหนี้การค้า

  ปัจจุบัน บริษัทจำหน่ายสินค้า โดยให้สินเชื่อเกือบทั้งหมด
  ดังนั้นหากลูกหนี้การค้าของบริษัทกลายเป็นหนี้สูญเป็นจำนวนมาก
  อาจส่งผลต่อสภาพคล่องของบริษัททางด้านเงินทุนหมุนเวียน หรือผลการดำเนินงานของบริษัทได้
  อย่างไรก็ตาม ในปัจจุบัน บริษัทมีการกระจายการขายให้แก่ลูกค้าในวงกว้าง
  โดยมียอดขายแต่ละรายลูกค้าไม่เกินร้อยละ 5 ของยอดขายทั้งหมดเพื่อลดความเสี่ยง
  และมีนโยบายตรวจสอบสินเชื่อของลูกค้าอย่างรัดกุมก่อนที่จะให้สินเชื่อกับลูกค้า
  และติดตามดูพฤติกรรมและความสามารถในการชำระเงินอย่างใกล้ชิด
  โดยบริษัทได้ตั้งคณะกรรมการพิจารณาสินเชื่อเพื่อพิจารณาวงเงินเครดิตสำหรับลูกค้าทั้งรายเก่าและรายใหม่
  และมีการจัดตั้งระบบการอนุมัติสินเชื่อให้กับลูกค้าโดยแยกออกมาจากฝ่ายขาย
  เพื่อควบคุมรายการขายที่อาจมีความเสี่ยง
  นอกจากนั้นบริษัทได้ทำประกันคุ้มครองความเสียหายของลูกหนี้การค้ากับบริษัทประกันภัยอย่างต่อเนื่องตั้งแต่ปี
  2548 เป็นต้นมา โดยจะคุ้มครองสำหรับหนี้เสียของลูกค้าของบริษัทที่อยู่ในเงื่อนไขการประกันภัย
  โดยทางบริษัทประกันภัยจะกำหนดวงเงินคุ้มครองสำหรับลูกค้ารายที่เข้าเกณฑ์ตามเงื่อนไขประกัน
  สำหรับการสำรองค่าเผื่อหนี้สงสัยจะสูญของบริษัทนั้น
  บริษัทมีการพิจารณาความเสี่ยงของลูกหนี้การค้าจากประสบการณ์ในการเก็บเงินในอดีตและสถานะปัจจุบันของลูกหนี้คงค้าง
  เปรียบเทียบกับสำรองค่าเผื่อหนี้สูญที่ตั้งอยู่ และการค้ำประกันจากบริษัทประกันภัย
  ว่าจำเป็นต้องมีการสำรองเพิ่มเติมหรือไม่

4.  ความเสี่ยงทางด้านอัตราแลกเปลี่ยน

  แม้ว่าบริษัทมีการสั่งซื้อสินค้าจากซัพพลายเออร์ทั้งจากในและต่างประเทศ
  โดยในส่วนของสินค้าเกรดพิเศษจำเป็นต้องสั่งซื้อสินค้าจากซัพพลายเออร์ต่างประเทศซึ่งซื้อขายเป็นสกุลเงินดอลลาร์สหรัฐฯ
  เกือบทั้งหมดเพื่อความสะดวกในการควบคุมดูแล โดยในปี 2556
  บริษัทมีการซื้อสินค้าในสกุลเงินต่างประเทศประมาณร้อยละ 35
  ของยอดสั่งซื้อทั้งหมดของบริษัทในจำนวนนี้มากกว่าร้อยละ 99
  เป็นการซื้อสินค้าในสกุลดอลลาร์สหรัฐอเมริกา
  ซึ่งหากอัตราแลกเปลี่ยนสกุลเงินบาทต่อสกุลเงินดอลลาร์สหรัฐฯ มีความผันผวน
  อาจทำให้มีผลกระทบต่อกำไรของบริษัทได้มาก

  อย่างไรก็ตาม เพื่อป้องกันความเสี่ยงจากความผันผวนของอัตราแลกเปลี่ยน
  บริษัทจึงมีการติดตามความเคลื่อนไหวของค่าเงินบาทต่อสกุลเงินเหรียญดอลลาร์สหรัฐฯ
  อย่างใกล้ชิดโดยขอคำปรึกษาจากธนาคารคู่ค้าประกอบการตัดสินใจว่า
  ควรจะมีการป้องกันความเสี่ยงด้วยเครื่องมือทางการเงิน
  โดยการซื้อขายเงินตราต่างประเทศล่วงหน้า (Forward Contract) ช่วงเวลาไหนอย่างไร
  บริษัทมีนโยบายชัดเจนในการไม่เก็งกำไรอัตราแลกเปลี่ยน
  โดยไม่มีการซื้อหรือขายเงินตราต่างประเทศล่วงหน้าโดยไม่มีภาระผูกพันทางการค้า
  และบริษัทจะไม่มีการขายล่วงหน้าโดยไม่ได้ตกลงอัตราแลกเปลี่ยนกับลูกค้า
  จึงทำให้สามารถป้องกันความเสี่ยงได้ในระดับหนึ่ง

5.  ความเสี่ยงจากเงินทุนหมุนเวียน

  เนื่องจากบริษัทต้องมีการสำรองสินค้าคงคลังไว้จำนวนหนึ่งเพื่อให้สามารถส่งมอบสินค้าให้กับลูกค้าได้อย่างรวดเร็ว
  โดยระยะเวลาขายสินค้ารวมกับระยะเวลาการเรียกเก็บเงินจากลูกค้าของบริษัทอยู่ที่ประมาณ
  120 วัน
  ซึ่งนานกว่าระยะเวลาการเรียกเก็บเงินจากเจ้าหนี้การค้าของบริษัทที่มีระยะเวลาประมาณ 25
  วัน
  ซึ่งมีผลทำให้บริษัทจำเป็นต้องมีเงินทุนหมุนเวียนระดับหนึ่งสำหรับการดำเนินงานของบริษัทซึ่งมีวงจรเงินสด
  (Cash Cycle) อยู่ที่ประมาณ 95 วัน หากยอดขายของบริษัทเพิ่มขึ้นมากอย่างมีนัยสำคัญ
  บริษัทอาจต้องหาแหล่งเงินทุนเพิ่มเติมซึ่งมีต้นทุนทางการเงินสูงกว่าต้นทุนทางการเงินของบริษัทในปัจจุบัน

  ในปัจจุบัน บริษัทสามารถซื้อสินค้าจากผู้ผลิตหลัก เช่น บริษัท พีทีที โพลิเมอร์ มาร์เก็ตติ้ง จำกัด
  ในรูปเครดิตตามสัญญาที่ตกลงไว้ 15 วัน
  ซึ่งหากบริษัทต้องการซื้อสินค้าโดยได้เครดิตเทอมที่นานกว่านี้ ก็สามารถดำเนินการได้
  โดยติดต่อกับผู้ผลิตเป็นกรณีไป ซึ่งอาจจะมีต้นทุนทางการเงินส่วนเพิ่มขึ้นบ้าง อย่างไรก็ตาม
  ปัจจุบันแหล่งเงินทุนจากสถาบันการเงินยังคงมีต้นทุนทางการเงินที่ต่ำกว่า

  นอกจากนี้ ปัจจุบันบริษัทมีวงเงินกู้ยืมกับสถาบันการเงินหลายแห่ง
  ทำให้บริษัทมีวงเงินหมุนเวียนใช้ได้อย่างเพียงพอ โดย ณ 31 ธันวาคม 2556
  บริษัทยังมีวงเงินคงเหลือที่จะสามารถใช้เป็นเงินทุนหมุนเวียนได้อีกประมาณร้อยละ 70
  จากวงเงินที่มีอยู่ทั้งหมด ทำให้บริษัทมีฐานะเงินทุนหมุนเวียนที่เข้มแข็ง และ ณ 31 ธันวาคม
  2556 บริษัทมีอัตราส่วนหนี้สินต่อทุนเพียง 2.21 เท่า
  อีกทั้งการที่ผลการดำเนินงานของบริษัทดีสม่ำเสมอ
  ทำให้บริษัทได้รับเงื่อนไขและวงเงินกู้จากธนาคารพาณิชย์ดีขึ้นเป็นลำดับ

3.6 ความเสี่ยงจากความเปลี่ยนแปลงของราคาสินค้าในตลาดโลก

  ถึงแม้ว่าบริษัทจะมียอดขายส่วนใหญ่จากในประเทศ
  แต่ราคาสินค้าที่ขายในตลาดส่วนใหญ่จะขึ้นอยู่กับราคาสินค้าในตลาดที่ผันแปรตามอุปสงค์และอุปทานของตลาดโลก
  ตามลักษณะสินค้าในอุตสาหกรรมปิโตรเคมีซึ่งมีลักษณะเป็น Commodity
  กำไรของบริษัทจึงเปลี่ยนแปลงตามราคาสินค้าในตลาด ซึ่งมีลักษณะเป็นวัฏจักร
  ความเสี่ยงของบริษัทจึงอาจเกิดขึ้นในกรณีที่บริษัทซื้อสินค้ามาในราคาสูง
  และเกิดเหตุการณ์ที่ราคาตลาดของสินค้าดังกล่าวลดลง
  ในกรณีนี้บริษัทอาจจำเป็นต้องขายสินค้าคงคลังที่มีอยู่ให้กับลูกค้าในราคาที่ลดลงหรือต่ำกว่าราคาที่ซื้อมา
  ซึ่งจะส่งผลทำให้กำไรของบริษัทลดลงและอาจขาดทุนในบางกรณี

  อย่างไรก็ตาม
  ที่ผ่านมาบริษัทพยายามลดความเสี่ยงนี้ลงโดยการพยายามเก็บสินค้าคงคลังในระดับที่เหมาะสม
  ตามการคาดการณ์ทิศทางของอุปสงค์ และอุปทาน โดยเฉพาะสินค้าที่มีความผันผวนของราคามาก
  และติดตามการเปลี่ยนแปลงของราคาตลาดตลอดเวลาจากข้อมูลที่ได้รับจากซัพพลายเออร์ระดับโลกอย่างครบวงจร
  ตั้งแต่ผลิตภัณฑ์ต้นน้ำจนถึงปลายน้ำในอุตสาหกรรมปิโตรเคมี
  สำหรับลูกค้ารายใหญ่ที่มีการสั่งซื้อล่วงหน้าในปริมาณมาก
  บริษัทจะได้รับการสนับสนุนในเรื่องปริมาณและราคาโดยตรงจากผู้ผลิต
  และ/หรือผู้จำหน่ายจึงทำให้ลดความเสี่ยงได้ นอกจากนี้
  สินค้าเกรดพิเศษของบริษัทยังได้รับผลกระทบจากความผันผวนของราคาสินค้าต่ำกว่า
  เนื่องจากสามารถกำหนดราคาขายตามต้นทุนของบริษัทบวกกำไร (Cost Plus) โดยในปี 2556
  บริษัทไม่มีการสำรองปรับลดสินค้าคงเหลือ

7.  ความเสี่ยงจากการมีกำไรขั้นต้นค่อนข้างต่ำ

  เนื่องจากบริษัทมีมูลค่าขายมากกว่าร้อยละ 44.47 เป็นสินค้าประเภท Commodity polymer
  ดังนั้น อัตรากำไรขั้นต้นจึงค่อนข้างต่ำตามลักษณะของสินค้า และมีปัจจัยต่างๆ เช่น
  ความผันผวนของอัตราดอกเบี้ย อัตราแลกเปลี่ยนเงินตราต่างประเทศ
  คุณภาพของลูกหนี้การค้าและการบริหารสินค้าคงคลัง เป็นต้น
  อาจส่งผลกระทบต่ออัตรากำไรสุทธิของบริษัทได้ อย่างไรก็ตาม
  เมื่อผลการดำเนินงานของบริษัทดีสม่ำเสมอ ทำให้บริษัทมีฐานะเงินทุนหมุนเวียนที่เข้มแข็ง
  ส่งผลให้อัตราส่วนหนี้สินต่อทุนของบริษัทยังอยู่ในระดับไม่สูงนัก
  จึงทำให้บริษัทได้รับเงื่อนไขและวงเงินกู้จากธนาคารพาณิชย์ในอัตราที่ดี อีกทั้ง
  การที่บริษัทมีการวางกฎเกณฑ์และติดตามดูแลนโยบายในการควบคุมความเสี่ยงจากอัตราแลกเปลี่ยนเงินตราต่างประเทศ
  นโยบายการให้สินเชื่อแก่ลูกค้าและการบริหารสินค้าคงคลังอย่างใกล้ชิด
  รวมถึงการปรับปรุงและพัฒนาประสิทธิภาพในการดำเนินงานอย่างต่อเนื่องเพื่อลดค่าใช้จ่าย
  ซึ่งคาดว่าจะทำให้ความเสี่ยงที่เป็นผลกระทบต่ออัตรากำไรสุทธิลดลงได้

  นอกจากนี้ บริษัทยังคงนโยบายในการเพิ่มยอดขายในสินค้าเกรดพิเศษ การขยายฐานลูกค้าเพิ่มขึ้น
  เป็นอีกหนึ่งในนโยบายที่ทำให้ลดความเสี่ยงในเรื่องดังกล่าว โดยในปี 2556
  บริษัทมีมูลค่าขายสินค้าเกรดพิเศษ คิดเป็นสัดส่วนร้อยละ 55.00 จากมูลค่าขายรวมเพิ่มขึ้น
  เมื่อเทียบกับสัดส่วนร้อยละ 44.12 ของมูลค่าการขายรวมในปี 2555
  หรือคิดเป็นอัตราการเพิ่มขึ้นของมูลค่าขายในสินค้าเกรดพิเศษ ในอัตราประมาณร้อยละ 6.43
  โดยมีมูลค่าขายเท่ากับ 1,737 ล้านบาท ในปี 2556 เพิ่มขึ้นจากมูลค่าขายในปี 2555 ซึ่งเท่ากับ
  1,632 ล้านบาท

  อัตรากำไรขั้นต้นก่อนค่าขนส่งเพิ่มขึ้นจากระดับร้อยละ 6.31 ในปี 2555 เป็นร้อยละ 6.93 ในปี
  2556 โดยถึงแม้อัตรากำไรขั้นต้นที่เพิ่มขึ้น เป็นสัดส่วนน้อย
  เมื่อเทียบกับสัดส่วนการขายสินค้าเกรดพิเศษที่เพิ่มขึ้น
  เป็นผลจากอัตรากำไรขั้นต้นสำหรับสินค้าเกรดพิเศษบางส่วนมีการปรับตัวลดลง
  จากภาวะการแข่งขันที่เพิ่มสูงขึ้น และสัดส่วนของสินค้าเกรดพิเศษกึ่ง Commodity ก็เพิ่มสูงขึ้น

8.  ความเสี่ยงจากการที่ไม่ต่อสัญญาเป็นตัวแทนจำหน่ายให้กับผู้ผลิต

  สัญญาตัวแทนจำหน่ายที่บริษัททำกับผู้ผลิตมีทั้งลักษณะสัญญาปีต่อปี หรือ ต่อทุก 2 ปี
  ซึ่งเป็นหลักปฏิบัติโดยทั่วไปในอุตสาหกรรมปิโตรเคมี
  ทำให้บริษัทมีความเสี่ยงที่จะไม่ได้รับการต่อสัญญาเป็นตัวแทนจำหน่ายให้กับผู้ผลิต
  หากไม่สามารถทำตามข้อกำหนดของผู้ผลิตแต่ละราย เช่น
  ไม่สามารถสร้างยอดขายได้ตามเป้าหมายที่ผู้ผลิตกำหนด หรือ
  ไม่สามารถดำรงระบบโครงสร้างพื้นฐานได้ตามที่ผู้ผลิตกำหนด

  อย่างไรก็ตาม บริษัทมีผลการดำเนินงานที่เติบโตอย่างต่อเนื่อง และมีลูกค้าประจำอยู่จำนวนมาก
  อีกทั้งมีการพัฒนากลุ่มลูกค้าใหม่ในหลากหลายอุตสาหกรรม
  จึงสร้างความพึงพอใจให้กับผู้ผลิตมาตลอด
  ประกอบกับบริษัทมีการสื่อสารทำงานร่วมกันกับทางผู้ผลิตอย่างใกล้ชิดเพื่ออธิบายความคืบหน้าของการขายและการพัฒนาตลาดในประเทศ
  ทำให้ในกรณีที่ยอดขายไม่เป็นไปตามเป้าหมาย
  ทางผู้ผลิตก็ยังคงต่อสัญญากับบริษัทเนื่องจากเข้าใจในเหตุผล
  และรับทราบถึงสถานการณ์อย่างใกล้ชิดอยู่ตลอดเวลา

  หากแต่ในบางครั้งเมื่อนโยบายการดำเนินธุรกิจเปลี่ยนแปลงไปในทิศทางที่ไม่สอดคล้องกันในบางประการ
  หรือเกิดการควบรวมกิจการทำให้เกิดการทับซ้อนของผลิตภัณฑ์
  อาจทำให้บริษัทจำเป็นต้องยุติบทบาทการเป็นตัวแทนจำหน่ายของผู้ผลิตบางรายไป กรณีของบริษัท
  เอสซีจี พลาสติกส์ จำกัด และบริษัท บีเอเอสเอฟ ที่เกิดขึ้นในปี 2555 และ 2554 ก็เช่นกัน
  เพื่อให้การดำเนินธุรกิจเป็นไปอย่างมีประสิทธิภาพและประสิทธิผลมากขึ้น ทั้งสองฝ่าย
  จึงเห็นพร้องในการยุติบทบาทการเป็นตัวแทนจำหน่าย และดำเนินธุรกิจของตนเองต่อไป

  อย่างไรก็ตาม สำหรับกรณีของบริษัท เอสซีจี พลาสติกส์ จำกัด
  ซึ่งบทบาทการเป็นตัวแทนจำหน่ายได้สิ้นสุดลงในวันที่ 30 มิถุนายน 2555 ในปี 2556
  เป็นปีที่ได้รับผลกระทบจากการยุติบทบาทกับทางกลุ่มเอสซีจีเต็มปี
  เพื่อมิให้การเปลี่ยนแปลงดังกล่าวมีผลกระทบต่อลูกค้ามากนัก
  ทางบริษัทได้จัดหาสินค้าที่มีคุณภาพจากบริษัท พีทีที โพลิเมอร์ มาร์เก็ตติ้ง จำกัด
  ซึ่งเป็นบริษัทในเครือของกลุ่ม ปตท มาทดแทน
  โดยบริษัทได้รับเป็นตัวแทนจำหน่ายอย่างเป็นทางการตั้งแต่วันที่ 1 กรกฎาคม 2555 เป็นต้นมานั้น
  ถึงแม้จะไม่สามารถทดแทนได้ทั้งหมด ดังจะเห็นได้จากมูลค่าขายในกลุ่ม Commodity
  ที่ลดลงจากปีก่อนประมาณ 636 ล้านบาท หรือประมาณร้อยละ 31
  แต่ก็สามารถลดผลกระทบได้ในระดับหนึ่ง ดังนั้นจะเห็นว่า
  ด้วยการบริหารจัดการและประเมินความเสี่ยงที่อาจจะเกิดเหตุการณ์ต่างๆ อยู่เสมอ
  ทำให้บริษัทสามารถประเมินสถานการณ์
  และวางแผนการดำเนินธุรกิจเพื่อรองรับความเสี่ยงที่อาจจะเกิดขึ้น
  ทำให้บริษัทสามารถปรับตัวและบรรเทาปัญหาเพื่อผ่านวิกฤตได้
  ดังจะเห็นว่ากำไรสุทธิของบริษัทลดลงจากปีก่อนเพียงประมาณร้อยละ 8

9.  ความเสี่ยงจากภาวะอุทกภัย

  จากภาวะอุทกภัยของประเทศไทยในปี 2554 ส่งผลให้พื้นที่อุตสาหกรรม
  และที่อยู่อาศัยได้รับความเดือดร้อน เสียหายเป็นบริเวณกว้าง ที่ตั้งของบริษัทอยู่บนถนนกิ่งแก้ว
  แนวเดียวกับสนามบินสุวรรณภูมิ ซึ่งเป็นส่วนหนึ่งของพื้นที่ Floodway
  จึงมีความเสี่ยงในการเกิดภาวะน้ำท่วม และอาจเกิดความเสียหายต่อทรัพย์สินได้
  ในครั้งนั้นบริษัทไม่ได้รับความเสียหายกับทรัพย์สินของบริษัทจากภาวะน้ำท่วมในปี 2554
  เพราะไม่มีภาวะน้ำท่วมถึงถนนกิ่งแก้วตลอดทั้งสายจากถนนอ่อนนุชจนถึงถนนบางนา-ตราด

  อย่างไรก็ตาม ด้วยที่ตั้งที่อยู่ริมถนนกิ่งแก้ว ซึ่งเป็นแนวคันกั้นน้ำตามแนวพระราชดำริ
  และด้วยการก่อสร้างอาคารสำนักงาน และคลังสินค้า ที่ได้ประเมินถึงสถานการณ์ดังกล่าวไว้แล้ว
  จึงได้มีการปรับพื้นที่ภายในบริษัทให้มีพื้นถนน อยู่ในระดับเดียวกับถนนกิ่งแก้ว
  ซึ่งมีความสูงเพียงพอในระดับเดียวกับแนวคันกั้นน้ำ ตามแนวพระราชดำริ
  รวมถึงได้มีการยกพื้นอาคารสำนักงาน และคลังสินค้าให้มีความสูงจากพื้นถนนในบริษัท อีกประมาณ
  1 เมตร และ 1.30 เมตร ตามลำดับ
  สำหรับกรณีของเต้นท์ชั่วคราวที่สร้างขึ้นเพิ่มเติมในภายหลังเพื่อเก็บสินค้า
  ที่ไม่ได้มีการยกพื้นสูงมากนัก อาจจะมีความเสี่ยงมากกว่าอาคารอื่นในบริษัท ทั้งนี้
  บริษัทได้มีการทำประกันความเสี่ยงจากภาวะน้ำท่วมอย่างต่อเนื่อง ในปี 2554
  บริษัทประกันหลายแห่งมีภาระการจ่ายค่าสินไหม จากเหตุการณ์อุทกภัยในปี 2554
  ส่งผลให้เกิดนโยบายการจำกัดภาระความรับผิดชอบจากเหตุอุทกภัย อย่างไรก็ตาม
  ด้วยนโยบายรัฐบาล และความมั่นใจมากขึ้นว่า โอกาสที่จะเกิดเหตุอุทกภัยเช่นในปี 2554
  ที่ผ่านมามีน้อยทำให้บริษัทประกันสามารถเพิ่มภาระความรับผิดชอบจากเหตุอุทกภัยเพิ่มสูงขึ้น

+-----------------------------------------------------------------------+
| 10. ความเสี่ยงที่มีผลกระทบต่อผู้ถือหุ้นหรือการลงทุนของผู้ถือหลักทรัพย์                   |
|     จากบริษัทที่มีผู้ถือหุ้นใหญ่มากกว่าร้อยละ 50                                   |
+-----------------------------------------------------------------------+

  ณ วันที่ 31 ธันวาคม 2556 ไม่มีผู้ถือหุ้นรายใดถือหุ้นเกินกว่าร้อยละ 25
  ของหุ้นที่จำหน่ายได้แล้วทั้งหมด หากพิจารณาโดยแยกบุคคล
  บริษัทไม่มีความเสี่ยงในการมีผู้ถือหุ้นรายใหญ่ แต่อย่างไรก็ตามหากจะพิจารณาเป็นกลุ่มผู้ถือหุ้นใหญ่
  ซึ่งเป็นกลุ่มของผู้ก่อตั้งเดิม ประกอบด้วยนายสมชาย คุลีเมฆิน, นายสำรวย ทิชาชล, นายปิยะ
  จริยเศรษฐพงศ์ และนายเอกชัย ศิริจันทนันท์ ซึ่งถือหุ้นในบริษัทจำนวน 129,843,930 หุ้น
  (นับรวมบุคคลตามมาตรา 258 คิดเป็นร้อยละ 65 (มากกว่าร้อยละ 50)
  ของจำนวนหุ้นที่จำหน่ายได้แล้วทั้งหมดของบริษัทจึงทำให้กลุ่มผู้ก่อตั้งเดิม
  สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการหรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
  ยกเว้นเรื่องที่กฎหมายหรือข้องบังคับบริษัทกำหนดต้องให้ได้รับเสียง 3 ใน 4 ของที่ประชุมผู้ถือหุ้น
  ดังนั้น
  ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

ทรัพย์สินที่ใช้ในการประกอบธุรกิจ

1.  สินทรัพย์ถาวรหลัก ณ วันที่ 31 ธันวาคม 2556

+----------------------------------+-----------+----------+----------+
| รายการสินทรัพย์                     | ลักษ       | มูลค่าท    | ภาระผูกพัน |
|                                  | ณะกรรมสิทธิ | างบัญชีสุทธิ |          |
|                                  |           |          |          |
|                                  | (เป็นเจ้าข  | (ล้านบาท) |          |
|                                  | อง/เช่าซื้อ) |          |          |
+----------------------------------+-----------+----------+----------+
| 1.  ที่ดินและส่วนปรับปรุงที่ดิน           | เป็นเจ้าของ | 52.72    | ไม่มี      |
|                                  |           |          |          |
|   (ที่ดินที่ตั้งบริษัท ตั้งอยู่ที่เลขที่ 13/1 หมู่  |           |          |          |
|   2 ถนนกิ่งแก้ว ตำบลราชาเทวะ        |           |          |          |
|   อำเภอบางพลี จังหวัดสมุทรปราการ     |           |          |          |
|   10540 โดยมีพื้นที่ 12 ไร่ 3 งาน 1    |           |          |          |
|   ตร.ว.)                         |           |          |          |
+----------------------------------+-----------+----------+----------+
| 2.  อาคาร                        | เป็นเจ้าของ | 93.74    | ไม่มี      |
+----------------------------------+-----------+----------+----------+
| 3.  อุปกรณ์สำนักงาน                 | เป็นเจ้าของ | 16.71    | ไม่มี      |
|     เครื่องตกแต่งและติดตั้ง            |           |          |          |
+----------------------------------+-----------+----------+----------+
| 4.  เครื่องมือและอุปกรณ์              | เป็นเจ้าของ | 13.68    | ไม่มี      |
+----------------------------------+-----------+----------+----------+
| 5.  ยานพาหนะ                     | เช่าซื้อ     | 10.58    | ดูรา      |
|                                  |           |          | ยละเอียดใ |
|                                  |           |          | นหมายเหตุ |
+----------------------------------+-----------+----------+----------+
|                                  | เป็นเจ้าของ | 17.96    | ไม่มี      |
+----------------------------------+-----------+----------+----------+
| รวม                              |           | 205.39   |          |
+----------------------------------+-----------+----------+----------+
| หัก ค่าเสื่อมราคาสะสม                |           | (81.32)  |          |
+----------------------------------+-----------+----------+----------+
| สินทรัพย์ถาวรหลักสุทธิ                 |           | 124.07   |          |
+----------------------------------+-----------+----------+----------+

หมายเหตุ : ณ วันที่ 31 ธันวาคม 2556
บริษัทมีภาระผูกพันตามสัญญาเช่าการเงินกับบริษัทลีสซิ่งเหลืออยู่อีก 4.1 ล้านบาท
ซึ่งเป็นการเช่าซื้อยานพาหนะจำนวน 3
คันเพื่อใช้ในการดำเนินงานของกิจการโดยมีกำหนดการชำระค่าเช่าเป็นรายเดือน
อายุของสัญญามีระยะเวลาโดยเฉลี่ยประมาณ 4 ถึง 5 ปี

นอกจากนี้ ณ วันที่ 31 ธันวาคม 2556 บริษัทมีภาระผูกพันตามสิทธิในสัญญาเช่าระยะยาวเป็นเวลา
3 ปีนับตั้งแต่วันที่ 15 ธันวาคม 2556 ถึงวันที่ 31 ธันวาคม 2559
โดยมีจำนวนเงินที่ต้องจ่ายในอนาคตรวมทั้งสิ้น 19.2 ล้านบาท
ซึ่งเป็นการเช่าอาคารเพื่อใช้เก็บสินค้าของกิจการโดยมีกำหนดการชำระค่าเช่าเป็นรายเดือน
อายุของสัญญามีระยะเวลา 3 ปี

1.  นโยบายการลงทุนในบริษัทย่อยและบริษัทร่วม

  ณ วันที่ 31 ธันวาคม 2556 บริษัทไม่มีการลงทุนในบริษัทย่อยหรือบริษัทร่วม

2.  ราคาประเมินทรัพย์สิน หากมีการได้มาหรือจำหน่ายไปซึ่งสินทรัพย์หรือมีการตีราคาทรัพย์สินใหม่

ในปี 2556
บริษัททำการจำหน่ายอสังหาริมทรัพย์เพื่อการลงทุนซึ่งเคยเป็นสำนักงานแห่งเดิมของบริษัท
ตั้งอยู่ที่เลขที่ 137, 139 ซอยอ่อนนุช 64 ถนนสุขุมวิท 77 แขวงสวนหลวง เขตพระโขนง
กรุงเทพฯ ในราคา 8 ล้านบาท โดยไม่ได้มีการประเมินราคาทรัพย์สินใหม่แต่อย่างใด
(จากการประเมินล่าสุดเมื่อวันที่ 31 ธันวาคม 2554 ทรัพย์สินดังกล่าวมีมูลค่า 6.4 ล้านบาท)
และใช้ส่วนต่างระหว่างราคาขาย และมูลค่าตามบัญชีคงเหลือสุทธิ ณ
วันจำหน่ายในการบันทึกรายการกำไรจากการขายทรัพย์สินดังกล่าว

ข้อพิพาททางกฎหมาย

บริษัทไม่มีข้อพิพาททางกฎหมายที่อาจมีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ
5 ของส่วนของผู้ถือหุ้น ณ วันที่ 31 ธันวาคม 2556
หรือคดีที่กระทบต่อการดำเนินธุรกิจของบริษัทอย่างมีนัยสำคัญ

ข้อมูลทั่วไปและข้อมูลสำคัญอื่น

  ----------------------- --- -----------------------------------------------------------
  ชื่อบริษัท                  :   บริษัท โกลบอล คอนเน็คชั่นส์ จำกัด (มหาชน) ("บริษัท")

  ประกอบธุรกิจ              :   ประกอบธุรกิจเป็นตัวแทนจำหน่ายวัตถุดิบที่เกี่ยวเนื่องกับพลาสติกและปิโตรเคมี
                              รวมถึงสารเติมแต่งที่ใช้ในกระบวนการแปรรูปผลิตภัณฑ์พลาสติกและปิโตรเคมีอื่น ๆ

  ที่ตั้งสำนักงานใหญ่           :   เลขที่ 13/1 หมู่ 2 ถนนกิ่งแก้ว ตำบลราชาเทวะ อำเภอบางพลี
                              จังหวัดสมุทรปราการ 10540

  เลขทะเบียนบริษัท           :   0107548000153

  Home Page               :   www.gc.co.th

  โทรศัพท์                  :   0-2763-7921, 0-2763-7999, 0-2763-7923-42

  โทรสาร                  :   0-2763-7949, 0-2312-4880-1

  นิติบุคคลที่บริษัทถือหุ้นมากกว่า   :   ไม่มี
  10%                         

  รายนามบุคคลอ้างอิงอื่น           

  นายทะเบียนหลักทรัพย์        :   บริษัท ศูนย์รับฝากหลักทรัพย์ (ประเทศไทย) จำกัด
                              ที่อยู่ 62 อาคารตลาดหลักทรัพย์ แห่งประเทศไทย ถนนรัชดาภิเษก เขตคลองเตย
                              กรุงเทพฯ 10110 โทรศัพท์ 02-229-2800 โทรสาร 02-654-5427

  ผู้สอบบัญชี                 :   บริษัท สำนักงาน เอินส์ท แอนด์ ยัง จำกัด
                              อาคารเลครัชดา ออฟฟิศ คอมเพล็กซ์ ชั้น 33, 193/136-137 ถนนรัชดาภิเษก
                              , คลองเตย กรุงเทพ 10110 โทรศัพท์ 02-264-0777 โทรสาร
                              02-264-0789
  ----------------------- --- -----------------------------------------------------------